ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ της 30ής Νοεμβρίου 2011 για τον καθορισμό της χρηματοδοτικής συμμετοχής της Ένωσης στις δαπάνες στο πλαίσιο των σχεδίων επείγοντος εμβολιασμού κατά του καταρροϊκού πυρετού του προβάτου στη Σουηδία το 2007 και το 2008 [κοινοποιηθείσα υπό τον αριθμό Ε(2011) 8737] (Το κείμενο στη σουηδική γλώσσα είναι το μόνο αυθεντικό) (2011/805/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη την απόφαση 2009/470/ΕΚ του Συμβουλίου, της 25ης Μαΐου 2009, σχετικά με ορισμένες δαπάνες στον κτηνιατρικό τομέα (1), και ιδίως το άρθρο 3 παράγραφοι 3, 4 και παράγραφος 6 δεύτερη περίπτωση, Εκτιμώντας τα ακόλουθα: (1) Σύμφωνα με το άρθρο 75 του δημοσιονομικού κανονισμού και το άρθρο 90 παράγραφος 1 των κανόνων εφαρμογής του, της ανάληψης δαπάνης από τον προϋπολογισμό της Ένωσης προηγείται απόφαση χρηματοδότησης που καθορίζει τα ουσιώδη στοιχεία της ενέργειας που συνεπάγεται δαπάνη και εκδίδεται από το όργανο ή από τις αρχές τις οποίες έχει εξουσιοδοτήσει το όργανο. (2) Η απόφαση 2009/470/ΕΚ ορίζει τις διαδικασίες που διέπουν τη χρηματοδοτική συμμετοχή της Ένωσης για τη λήψη συγκεκριμένων κτηνιατρικών μέτρων, συμπεριλαμβανομένων των έκτακτων μέτρων. Η Ένωση, προκειμένου να βοηθήσει στην εκρίζωση του καταρροϊκού πυρετού του προβάτου το ταχύτερο δυνατό, θα συμβάλει στη χρηματοδότηση επιλέξιμων δαπανών που αναλαμβάνουν τα κράτη μέλη. Στο άρθρο 3 παράγραφος 6 δεύτερη περίπτωση της εν λόγω απόφασης ορίζονται κανόνες σχετικά με το ποσοστό της συμμετοχής που πρέπει να εφαρμόζεται στις δαπάνες που πραγματοποιούν τα κράτη μέλη. (3) Ο κανονισμός (ΕΚ) αριθ. 349/2005 της Επιτροπής (2) ορίζει τους κανόνες σχετικά με την κοινοτική χρηματοδότηση των επειγουσών παρεμβάσεων και της καταπολέμησης ορισμένων νόσων των ζώων που αναφέρονται στην απόφαση 90/424/ΕΟΚ του Συμβουλίου. Στο άρθρο 3 του κανονισμού ορίζονται οι κανόνες σχετικά με τις δαπάνες που είναι επιλέξιμες για χρηματοδοτική συνδρομή από την Ένωση. (4) Με την απόφαση 2008/655/ΕΚ της Επιτροπής (3), όπως τροποποιήθηκε από την απόφαση 2009/19/ΕΚ (4), χορηγήθηκε χρηματοδοτική συνδρομή της Ένωσης για τη λήψη έκτακτων μέτρων με σκοπό την καταπολέμηση του καταρροϊκού πυρετού του προβάτου στη Σουηδία τα έτη 2007 και 2008. (5) Στις 30 Μαρτίου 2009 η Σουηδία υπέβαλε επίσημη αίτηση επιστροφής, όπως ορίζεται στο άρθρο 7 παράγραφοι 1 και 2 του κανονισμού (ΕΚ) αριθ. 349/2005. Οι παρατηρήσεις της Επιτροπής, η μέθοδος υπολογισμού των επιλέξιμων δαπανών καθώς και τα τελικά συμπεράσματα κοινοποιήθηκαν στη Σουηδία με επιστολή της 28ης Μαρτίου 2011. (6) Η καταβολή της χρηματοδοτικής συμμετοχής της Ένωσης πρέπει να εξαρτάται από την προϋπόθεση οι προγραμματισθείσες ενέργειες να έχουν πράγματι εκτελεστεί και οι αρχές να έχουν διαβιβάσει κάθε αναγκαία πληροφορία εντός των καθορισμένων προθεσμιών. (7) Οι σουηδικές αρχές εκπλήρωσαν τις τεχνικές και διοικητικές υποχρεώσεις τους, όπως προβλέπονται στο άρθρο 3 παράγραφος 4 της απόφασης 2009/470/ΕΚ και στο άρθρο 7 του κανονισμού (ΕΚ) αριθ. 349/2005. (8) Με βάση τα ανωτέρω θα πρέπει τώρα να καθοριστεί το συνολικό ποσό της χρηματοδοτικής συνδρομής της Ένωσης για τις επιλέξιμες δαπάνες που συνδέονται με την εκρίζωση του καταρροϊκού πυρετού του προβάτου στη Σουηδία το 2007 και το 2008 σύμφωνα με το άρθρο 3 παράγραφος 2 της απόφασης 2008/655/ΕΚ. (9) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η χρηματοδοτική συμμετοχή της Ένωσης για την κάλυψη των δαπανών που συνδέονται με την εκρίζωση του καταρροϊκού πυρετού του προβάτου στη Σουηδία το 2007 και το 2008 καθορίζεται σε 1 281 076,73 ευρώ. Η παρούσα απόφαση αποτελεί απόφαση χρηματοδότησης κατά την έννοια του άρθρου 75 του δημοσιονομικού κανονισμού. Άρθρο 2 Η παρούσα απόφαση απευθύνεται στο Βασίλειο της Σουηδίας. Βρυξέλλες, 30 Νοεμβρίου 2011.

Πολιτική για την υγεία


ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ της 30ής Νοεμβρίου 2011 για τον καθορισμό της χρηματοδοτικής συμμετοχής της Ένωσης στις δαπάνες στο πλαίσιο των σχεδίων επείγοντος εμβολιασμού κατά του καταρροϊκού πυρετού του προβάτου στο Λουξεμβούργο το 2007 και το 2008 [κοινοποιηθείσα υπό τον αριθμό Ε(2011) 8742] (Το κείμενο στη γαλλική γλώσσα είναι το μόνο αυθεντικό) (2011/806/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη την απόφαση 2009/470/ΕΚ του Συμβουλίου, της 25ης Μαΐου 2009, σχετικά με ορισμένες δαπάνες στον κτηνιατρικό τομέα (1), και ιδίως το άρθρο 3 παράγραφοι 3, 4 και το άρθρο 3 παράγραφος 6 δεύτερη περίπτωση, Εκτιμώντας τα ακόλουθα: (1) Σύμφωνα με το άρθρο 75 του δημοσιονομικού κανονισμού και το άρθρο 90 παράγραφος 1 των κανόνων εφαρμογής του, της ανάληψης δαπάνης από τον προϋπολογισμό της Ένωσης προηγείται απόφαση χρηματοδότησης που καθορίζει τα ουσιώδη στοιχεία της ενέργειας που συνεπάγεται δαπάνη και εκδίδεται από το όργανο ή από τις αρχές τις οποίες έχει εξουσιοδοτήσει το όργανο. (2) Η απόφαση 2009/470/ΕΚ ορίζει τις διαδικασίες που διέπουν τη χρηματοδοτική συμμετοχή της Ένωσης για τη λήψη συγκεκριμένων κτηνιατρικών μέτρων, συμπεριλαμβανομένων των έκτακτων μέτρων. Η Ένωση, προκειμένου να βοηθήσει στην εκρίζωση του καταρροϊκού πυρετού του προβάτου το ταχύτερο δυνατόν, θα συμβάλει στη χρηματοδότηση επιλέξιμων δαπανών που αναλαμβάνουν τα κράτη μέλη. Στο άρθρο 3 παράγραφος 6 δεύτερη περίπτωση της εν λόγω απόφασης ορίζονται κανόνες σχετικά με το ποσοστό της συμμετοχής που πρέπει να εφαρμόζεται στις δαπάνες που πραγματοποιούν τα κράτη μέλη. (3) Ο κανονισμός (ΕΚ) αριθ. 349/2005 της Επιτροπής (2) ορίζει τους κανόνες σχετικά με την κοινοτική χρηματοδότηση των επειγουσών παρεμβάσεων και της καταπολέμησης ορισμένων νόσων των ζώων που αναφέρονται στην απόφαση 90/424/ΕΟΚ του Συμβουλίου. Στο άρθρο 3 του κανονισμού ορίζονται οι κανόνες σχετικά με τις δαπάνες που είναι επιλέξιμες για χρηματοδοτική συνδρομή από την Ένωση. (4) Με την απόφαση 2008/655/ΕΚ της Επιτροπής (3), όπως τροποποιήθηκε με την απόφαση 2009/19/ΕΚ (4), χορηγήθηκε χρηματοδοτική συνδρομή της Ένωσης για τη λήψη έκτακτων μέτρων με σκοπό την καταπολέμηση του καταρροϊκού πυρετού του προβάτου στο Λουξεμβούργο τα έτη 2007 και 2008. (5) Στις 27 Μαρτίου 2009 το Λουξεμβούργο υπέβαλε επίσημη αίτηση επιστροφής, όπως ορίζεται στο άρθρο 7 παράγραφος 1 και 2 του κανονισμού (ΕΚ) αριθ. 349/2005. Οι παρατηρήσεις της Επιτροπής, η μέθοδος υπολογισμού των επιλέξιμων δαπανών καθώς και τα τελικά συμπεράσματα κοινοποιήθηκαν στο Λουξεμβούργο με επιστολή της 30ής Μαρτίου 2011. (6) Η καταβολή της χρηματοδοτικής συμμετοχής της Ένωσης πρέπει να εξαρτάται από την προϋπόθεση οι προγραμματισθείσες ενέργειες να έχουν πράγματι εκτελεστεί και οι αρχές να έχουν διαβιβάσει κάθε αναγκαία πληροφορία εντός των καθορισμένων προθεσμιών. (7) Οι αρχές του Λουξεμβούργου εκπλήρωσαν τις τεχνικές και διοικητικές υποχρεώσεις τους, όπως προβλέπονται στο άρθρο 3 παράγραφος 4 της απόφασης 2009/470/ΕΚ και στο άρθρο 7 του κανονισμού (ΕΚ) αριθ. 349/2005. (8) Με βάση τα ανωτέρω θα πρέπει τώρα να καθοριστεί το συνολικό ποσό της χρηματοδοτικής συνδρομής της Ένωσης για τις επιλέξιμες δαπάνες που συνδέονται με την εκρίζωση του καταρροϊκού πυρετού του προβάτου στο Λουξεμβούργο το 2007 και το 2008 σύμφωνα με το άρθρο 3 παράγραφος 2 της απόφασης 2008/655/ΕΚ. (9) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η χρηματοδοτική συμμετοχή της Ένωσης για την κάλυψη των δαπανών που συνδέονται με την εκρίζωση του καταρροϊκού πυρετού του προβάτου στο Λουξεμβούργο το 2007 και το 2008 καθορίζεται σε 471 212,25 ευρώ. Η παρούσα απόφαση αποτελεί απόφαση χρηματοδότησης κατά την έννοια του άρθρου 75 του δημοσιονομικού κανονισμού. Άρθρο 2 Το υπόλοιπο ποσό της χρηματοδοτικής συνδρομής καθορίζεται σε 18 202,25 ευρώ. Άρθρο 3 Η παρούσα απόφαση απευθύνεται στο Μεγάλο Δουκάτο του Λουξεμβούργου. Βρυξέλλες, 30 Νοεμβρίου 2011.

Πολιτική για την υγεία


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1243/2011 ΤΗΣ ΕΠΙΤΡΟΠΉΣ της 30ής Νοεμβρίου 2011 για τον καθορισμό των εισαγωγικών δασμών στον τομέα των σιτηρών από την 1η Δεκεμβρίου 2011 Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), Έχοντας υπόψη τον κανονισμό (ΕΕ) αριθ. 642/2010 της Επιτροπής, της 20ής Ιουλίου 2010, για τις λεπτομέρειες εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους εισαγωγικούς δασμούς στον τομέα των σιτηρών (2), και ιδίως το άρθρο 2 παράγραφος 1, Εκτιμώντας τα ακόλουθα: (1) Το άρθρο 136 παράγραφος 1 του κανονισμού (ΕΚ) αριθ. 1234/2007 προβλέπει ότι, για τα προϊόντα που υπάγονται στους κωδικούς ΣΟ 1001 10 00, 1001 90 91, ex 1001 90 99 (μαλακό σιτάρι υψηλής ποιότητας), 1002, ex 1005 εκτός από τα υβρίδια προς σπορά, και ex 1007 εκτός από τα υβρίδια προς σπορά, ο εισαγωγικός δασμός ισούται με την τιμή παρέμβασης που ισχύει για τα προϊόντα αυτά κατά την εισαγωγή τους, προσαυξημένη κατά 55 %, μείον την τιμή εισαγωγής cif που εφαρμόζεται στο συγκεκριμένο φορτίο. Ωστόσο, ο δασμός αυτός δεν επιτρέπεται να υπερβαίνει τον δασμολογικό συντελεστή του κοινού δασμολογίου. (2) Το άρθρο 136 παράγραφος 2 του κανονισμού (ΕΚ) αριθ. 1234/2007 προβλέπει ότι, για τον υπολογισμό του εισαγωγικού δασμού που αναφέρεται στην παράγραφο 1 του εν λόγω άρθρου, καθορίζονται σε τακτικά διαστήματα αντιπροσωπευτικές τιμές εισαγωγής cif για τα προϊόντα αυτά. (3) Σύμφωνα με τις διατάξεις του άρθρου 2 παράγραφος 2 του κανονισμού (ΕΕ) αριθ. 642/2010, η τιμή που πρέπει να λαμβάνεται υπόψη για τον υπολογισμό του εισαγωγικού δασμού για τα προϊόντα που υπάγονται στους κωδικούς ΣΟ 1001 10 00, 1001 90 91, ex 1001 90 99 (μαλακό σιτάρι υψηλής ποιότητας), 1002 00, 1005 10 90, 1005 90 00 και 1007 00 90 είναι η ημερήσια αντιπροσωπευτική τιμή εισαγωγής cif που ορίζεται βάσει της μεθόδου που προβλέπεται στο άρθρο 5 του εν λόγω κανονισμού. (4) Είναι σκόπιμο να καθοριστούν οι εισαγωγικοί δασμοί για την περίοδο από την 1η Δεκεμβρίου 2011, οι οποίοι θα ισχύουν έως τον εκ νέου καθορισμό τους, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Από την 1η Δεκεμβρίου 2011, οι εισαγωγικοί δασμοί στον τομέα των σιτηρών οι οποίοι αναφέρονται στο άρθρο 136 παράγραφος 1 του κανονισμού (ΕΚ) αριθ. 1234/2007 καθορίζονται στο παράρτημα I του παρόντος κανονισμού βάσει των στοιχείων του παραρτήματος II. Άρθρο 2 Ο παρών κανονισμός αρχίζει να ισχύει την 1η Δεκεμβρίου 2011. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 30 Νοεμβρίου 2011.

Εμπορικές πράξεις

Εμπορική νομοθεσία


ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ της 30ής Νοεμβρίου 2011 για τον καθορισμό της χρηματοδοτικής συμμετοχής της Ένωσης στις δαπάνες στο πλαίσιο των σχεδίων επείγοντος εμβολιασμού κατά του καταρροϊκού πυρετού του προβάτου στην Ιταλία το 2007 και το 2008 [κοινοποιηθείσα υπό τον αριθμό Ε(2011) 8728] (Το κείμενο στην ιταλική γλώσσα είναι το μόνο αυθεντικό) (2011/802/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη την απόφαση 2009/470/ΕΚ του Συμβουλίου, της 25ης Μαΐου 2009, σχετικά με ορισμένες δαπάνες στον κτηνιατρικό τομέα (1), και ιδίως το άρθρο 3 παράγραφοι 3 και 4 και το άρθρο 3 παράγραφος 6 δεύτερη περίπτωση, Εκτιμώντας τα ακόλουθα: (1) Σύμφωνα με το άρθρο 75 του δημοσιονομικού κανονισμού και το άρθρο 90 παράγραφος 1 των κανόνων εφαρμογής του, της ανάληψης δαπάνης από τον προϋπολογισμό της Ένωσης προηγείται απόφαση χρηματοδότησης που καθορίζει τα ουσιώδη στοιχεία της ενέργειας που συνεπάγεται δαπάνη και εκδίδεται από το όργανο ή από τις αρχές τις οποίες έχει εξουσιοδοτήσει το όργανο. (2) Η απόφαση 2009/470/ΕΚ ορίζει τις διαδικασίες που διέπουν τη χρηματοδοτική συμμετοχή της Ένωσης για τη λήψη συγκεκριμένων κτηνιατρικών μέτρων, συμπεριλαμβανομένων των έκτακτων μέτρων. Η Ένωση, προκειμένου να βοηθήσει στην εκρίζωση του καταρροϊκού πυρετού του προβάτου το ταχύτερο δυνατόν, θα συμβάλει στη χρηματοδότηση επιλέξιμων δαπανών που αναλαμβάνουν τα κράτη μέλη. Στο άρθρο 3 παράγραφος 6 δεύτερη περίπτωση της εν λόγω απόφασης ορίζονται κανόνες σχετικά με το ποσοστό της συμμετοχής που πρέπει να εφαρμόζεται στις δαπάνες που πραγματοποιούν τα κράτη μέλη. (3) Ο κανονισμός (ΕΚ) αριθ. 349/2005 της Επιτροπής (2) ορίζει τους κανόνες σχετικά με την κοινοτική χρηματοδότηση των επειγουσών παρεμβάσεων και της καταπολέμησης ορισμένων νόσων των ζώων που αναφέρονται στην απόφαση 90/424/ΕΟΚ του Συμβουλίου. Στο άρθρο 3 του κανονισμού ορίζονται οι κανόνες σχετικά με τις δαπάνες που είναι επιλέξιμες για χρηματοδοτική συνδρομή από την Ένωση. (4) Με την απόφαση 2008/655/ΕΚ της Επιτροπής (3), όπως τροποποιήθηκε με την απόφαση 2009/19/ΕΚ (4), χορηγήθηκε χρηματοδοτική συνδρομή της Ένωσης για τη λήψη έκτακτων μέτρων με σκοπό την καταπολέμηση του καταρροϊκού πυρετού του προβάτου στην Ιταλία τα έτη 2007 και 2008. (5) Στις 12 Μαρτίου 2009 η Ιταλία υπέβαλε επίσημη αίτηση επιστροφής, όπως ορίζεται στο άρθρο 7 παράγραφος 1 και 2 του κανονισμού (ΕΚ) αριθ. 349/2005. Οι παρατηρήσεις της Επιτροπής, η μέθοδος υπολογισμού των επιλέξιμων δαπανών καθώς και τα τελικά συμπεράσματα κοινοποιήθηκαν στην Ιταλία με επιστολή της 28ης Μαρτίου 2011. (6) Η καταβολή της χρηματοδοτικής συμμετοχής της Ένωσης πρέπει να εξαρτάται από την προϋπόθεση οι προγραμματισθείσες ενέργειες να έχουν πράγματι εκτελεστεί και οι αρχές να έχουν διαβιβάσει κάθε αναγκαία πληροφορία εντός των καθορισμένων προθεσμιών. (7) Οι ιταλικές αρχές εκπλήρωσαν τις τεχνικές και διοικητικές υποχρεώσεις τους, όπως προβλέπονται στο άρθρο 3 παράγραφος 4 της απόφασης 2009/470/ΕΚ και στο άρθρο 7 του κανονισμού (ΕΚ) αριθ. 349/2005. (8) Με βάση τα ανωτέρω θα πρέπει τώρα να καθοριστεί το συνολικό ποσό της χρηματοδοτικής συνδρομής της Ένωσης για τις επιλέξιμες δαπάνες που συνδέονται με την εκρίζωση του καταρροϊκού πυρετού του προβάτου στην Ιταλία το 2007 και το 2008 σύμφωνα με το άρθρο 3 παράγραφος 2 της απόφασης 2008/655/ΕΚ. (9) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η χρηματοδοτική συμμετοχή της Ένωσης για την κάλυψη των δαπανών που συνδέονται με την εκρίζωση του καταρροϊκού πυρετού του προβάτου στην Ιταλία το 2007 και το 2008 καθορίζεται σε 732 680,67 ευρώ. Η παρούσα απόφαση αποτελεί απόφαση χρηματοδότησης κατά την έννοια του άρθρου 75 του δημοσιονομικού κανονισμού. Άρθρο 2 Το υπόλοιπο ποσό της χρηματοδοτικής συνδρομής καθορίζεται σε 1 336,20 ευρώ. Άρθρο 3 Η παρούσα απόφαση απευθύνεται στη Δημοκρατία της Ιταλίας. Βρυξέλλες, 30 Νοεμβρίου 2011.

Πολιτική για την υγεία


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1239/2011 ΤΗΣ ΕΠΙΤΡΟΠΉΣ της 30ής Νοεμβρίου 2011 σχετικά με την προκήρυξη διαρκούς διαγωνισμού για την περίοδο εμπορίας 2011/2012 για την εισαγωγή ζάχαρης του κωδικού ΣΟ 1701 με μειωμένο δασμό Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 187, σε συνδυασμό με το άρθρο 4, Εκτιμώντας τα ακόλουθα: (1) Οι τιμές της ζάχαρης στην παγκόσμια αγορά βρίσκονται σε επίπεδο που προσεγγίζει ή και υπερβαίνει την τιμή στην εσωτερική αγορά της Ένωσης για αρκετούς μήνες. Από τις προβλέψεις των τιμών της παγκόσμιας αγοράς που βασίζονται στις προθεσμιακές αγορές ζάχαρης της Νέας Υόρκης και του Λονδίνου για τις περιόδους του Μαρτίου, Μαΐου και Ιουλίου 2012 προκύπτουν και πάλι σταθερά υψηλές τιμές στην παγκόσμια αγορά. Κατά συνέπεια, οι εισαγωγές από τρίτες χώρες που επωφελούνται από ορισμένες προτιμησιακές συμφωνίες αναμένεται να σημειώσουν μέτρια αύξηση μόνο κατά την περίοδο εμπορίας 2011/2012. (2) Το προβλεπόμενο ενωσιακό ισοζύγιο ζάχαρης για την περίοδο εμπορίας 2011/2012 δείχνει αρνητική διαφορά μεταξύ της διαθεσιμότητας και της χρήσης. Το συνακόλουθο χαμηλό επίπεδο τελικών αποθεμάτων απειλεί να διαταράξει τον εφοδιασμό της ενωσιακής αγοράς ζάχαρης. (3) Για τον λόγο αυτό και με σκοπό την αύξηση του εφοδιασμού, είναι αναγκαίο να διευκολυνθούν οι εισαγωγές με τη μείωση του εισαγωγικού δασμού για ορισμένες ποσότητες ζάχαρης, κατά τρόπο παρόμοιο με εκείνον που προβλέπει ο εκτελεστικός κανονισμός (ΕΕ) αριθ. 634/2011 της Επιτροπής, της 29ης Ιουνίου 2011, σχετικά με την προκήρυξη διαρκούς διαγωνισμού για την περίοδο εμπορίας 2010/2011 για την εισαγωγή ζάχαρης του κωδικού ΣΟ 1701 με μειωμένο δασμό (2). Η ποσότητα και η μείωση του δασμού θα πρέπει να αξιολογηθούν με βάση την υφιστάμενη κατάσταση και τις προβλεπόμενες εξελίξεις στην ενωσιακή και στην παγκόσμια αγορά ζάχαρης. Συνεπώς, η ποσότητα και η μείωση θα πρέπει να καθοριστούν με βάση σύστημα διαγωνισμού. (4) Θα πρέπει να διευκρινιστούν οι ελάχιστες απαιτήσεις επιλεξιμότητας για την υποβολή προσφορών. (5) Θα πρέπει να συσταθεί εγγύηση για κάθε προσφορά. Η εγγύηση αυτή θα πρέπει να χρησιμοποιηθεί ως εγγύηση για την αίτηση πιστοποιητικού εισαγωγής στην περίπτωση που η προσφορά επιλεγεί και θα πρέπει να αποδεσμευτεί εάν η προσφορά δεν επιλεγεί. (6) Οι αρμόδιες αρχές των κρατών μελών θα πρέπει να κοινοποιούν στην Επιτροπή τις παραδεκτές προσφορές. Για την απλοποίηση και την τυποποίηση των κοινοποιήσεων αυτών, θα πρέπει να παρασχεθούν υποδείγματα. (7) Για κάθε επιμέρους διαγωνισμό, θα πρέπει να προβλεφθεί ότι η Επιτροπή καθορίζει ελάχιστο δασμό και, εφόσον είναι αναγκαίο, συντελεστή κατανομής για τη μείωση των ποσοτήτων που γίνονται δεκτές, ή αποφασίζει να μην καθορίσει ελάχιστο δασμό. (8) Τα κράτη μέλη θα πρέπει να ενημερώνουν τους προσφέροντες σχετικά με το αποτέλεσμα της συμμετοχής τους στον επιμέρους διαγωνισμό σε σύντομο χρονικό διάστημα. (9) Θα πρέπει να διευκρινιστεί ότι κατά τους πρώτους τρεις μήνες της περιόδου εμπορίας τα πιστοποιητικά εισαγωγής ακατέργαστης ζάχαρης για ραφινάρισμα πρέπει να εκδίδονται μόνο σε εργοστάσια ραφιναρίσματος αποκλειστικής παραγωγής. (10) Οι αρμόδιες αρχές θα πρέπει να κοινοποιούν στην Επιτροπή τις ποσότητες για τις οποίες έχουν εκδοθεί πιστοποιητικά εισαγωγής. Για τον σκοπό αυτό, θα πρέπει να διατεθούν υποδείγματα από την Επιτροπή. (11) Η διαχειριστική επιτροπή για την κοινή οργάνωση των γεωργικών αγορών δεν διατύπωσε γνώμη εντός της προθεσμίας που όρισε ο πρόεδρός της, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Διεξάγεται διαγωνισμός, που φέρει τον αριθμό αναφοράς 09.4313, για την περίοδο εμπορίας 2011/2012 για την εισαγωγή ζάχαρης του κωδικού ΣΟ 1701 με μειωμένο δασμό. Ο εν λόγω δασμός αντικαθιστά τον δασμό του κοινού δασμολογίου και τους πρόσθετους δασμούς που αναφέρονται στο άρθρο 141 του κανονισμού (ΕΚ) αριθ. 1234/2007 και στο άρθρο 36 του κανονισμού (ΕΚ) αριθ. 951/2006 της Επιτροπής (3). Εφαρμόζεται ο κανονισμός (ΕΚ) αριθ. 376/2008 της Επιτροπής (4), πλην αντιθέτων διατάξεων του παρόντος κανονισμού. Άρθρο 2 1. Η περίοδος κατά την οποία είναι δυνατόν να υποβληθούν προσφορές για τον πρώτο επιμέρους διαγωνισμό λήγει στις 7 Δεκεμβρίου 2011 στις 12 το μεσημέρι, ώρα Βρυξελλών. 2. Οι περίοδοι κατά τις οποίες είναι δυνατόν να υποβάλλονται προσφορές για τον δεύτερο και τους επόμενους επιμέρους διαγωνισμούς αρχίζουν την πρώτη εργάσιμη ημέρα μετά το τέλος της προηγούμενης περιόδου. Λήγουν στις 12 το μεσημέρι, ώρα Βρυξελλών, στις 14 Δεκεμβρίου 2011, 21 Δεκεμβρίου 2011, 11 Ιανουαρίου 2012, 25 Ιανουαρίου 2012, 1η Φεβρουαρίου 2012, 15 Φεβρουαρίου 2012, 6 Ιουνίου 2012, 27 Ιουνίου 2012 και 11 Ιουλίου 2012. 3. Η Επιτροπή δύναται να αναστείλει την υποβολή προσφορών για έναν ή περισσότερους επιμέρους διαγωνισμούς. Άρθρο 3 1. Οι προσφορές υποβάλλονται από επιχειρηματίες οι οποίοι είναι εγκαταστημένοι στην Ένωση. Υποβάλλονται στην αρμόδια αρχή του κράτους μέλους στο οποίο ο επιχειρηματίας είναι εγγεγραμμένος στα μητρώα ΦΠΑ. 2. Οι προσφορές υποβάλλονται με το τυποποιημένο έντυπο αίτησης για πιστοποιητικό εισαγωγής που παρέχεται στο παράρτημα I του κανονισμού (ΕΚ) αριθ. 376/2008. 3. Το έντυπο αίτησης μπορεί να υποβάλλεται με ηλεκτρονικά μέσα, με τη μέθοδο που έχει υποδείξει στους επιχειρηματίες το οικείο κράτος μέλος. Οι αρμόδιες αρχές των κρατών μελών μπορούν να απαιτήσουν οι αιτήσεις που αποστέλλονται ηλεκτρονικά να συνοδεύονται από προηγμένη ηλεκτρονική υπογραφή, κατά την έννοια της οδηγίας 1999/93/ΕΚ του Ευρωπαϊκού Κοινοβουλίου και του Συμβουλίου (5). 4. Οι προσφορές είναι παραδεκτές μόνο εάν πληρούνται οι ακόλουθοι όροι: α) στις προσφορές αναφέρονται: i) στο τετραγωνίδιο 4, το ονοματεπώνυμο, η διεύθυνση και ο αριθμός ΦΠΑ του προσφέροντος· ii) στα τετραγωνίδια 17 και 18, η ποσότητα της ζάχαρης την οποία αφορά η προσφορά, που είναι τουλάχιστον 20 τόνοι και δεν υπερβαίνει τους 45 000 τόνους, στρογγυλοποιημένη χωρίς δεκαδικά ψηφία· iii) στο τετραγωνίδιο 20, το προτεινόμενο ποσό του δασμού, σε ευρώ ανά τόνο ζάχαρης, στρογγυλοποιημένο μέχρι και το δεύτερο δεκαδικό ψηφίο· iv) στο τετραγωνίδιο 16, ο οκταψήφιος κωδικός ΣΟ της ζάχαρης· β) προσκομίζεται η απόδειξη ότι ο προσφέρων έχει συστήσει, πριν από την εκπνοή της προθεσμίας υποβολής των προσφορών, την εγγύηση που αναφέρεται στο άρθρο 4 παράγραφος 1· γ) η προσφορά υποβάλλεται στην επίσημη γλώσσα ή σε μία από τις επίσημες γλώσσες του κράτους μέλους στην οποία κατατίθεται η αίτηση· δ) στην προσφορά γίνεται μνεία στον παρόντα κανονισμό καθώς και στην καταληκτική ημερομηνία για την υποβολή προσφορών· ε) η προσφορά δεν περιλαμβάνει συμπληρωματικούς όρους που εισάγονται από τον προσφέροντα εκτός από εκείνους που προβλέπονται στον παρόντα κανονισμό. 5. Προσφορά η οποία δεν υποβάλλεται σύμφωνα με τις παραγράφους 1 και 2 δεν είναι παραδεκτή. 6. Οι αιτούντες δεν υποβάλλουν πάνω από μία προσφορά ανά οκταψήφιο κωδικό ΣΟ για τον ίδιο επιμέρους διαγωνισμό. 7. Η προσφορά δεν αποσύρεται, ούτε τροποποιείται μετά την υποβολή της. Άρθρο 4 1. Σύμφωνα με τις διατάξεις του τίτλου III του κανονισμού (ΕΟΚ) αριθ. 2220/85 της Επιτροπής (6), κάθε προσφέρων προβαίνει στη σύσταση εγγύησης 150 ευρώ ανά τόνο ζάχαρης προς εισαγωγή δυνάμει του παρόντος κανονισμού. 2. Σε περίπτωση που μια προσφορά επιλέγεται, η εγγύηση αυτή αποτελεί την εγγύηση του πιστοποιητικού εισαγωγής. 3. Σε περίπτωση που απορριφθούν οι προσφορές, η εγγύηση που αναφέρεται στην παράγραφο 1 αποδεσμεύεται. Άρθρο 5 1. Οι αρμόδιες αρχές των κρατών μελών αποφασίζουν σχετικά με την εγκυρότητα των προσφορών βάσει των όρων που ορίζονται στο άρθρο 3. 2. Τα άτομα τα οποία είναι εξουσιοδοτημένα να λαμβάνουν και να εξετάζουν τις προσφορές υποχρεούνται να μην αποκαλύπτουν οποιεσδήποτε πληροφορίες σε σχέση με τις προσφορές σε οποιοδήποτε μη εξουσιοδοτημένο πρόσωπο. 3. Σε περίπτωση κατά την οποία οι αρμόδιες αρχές των κρατών μελών αποφασίζουν ότι μια προσφορά είναι άκυρη, ενημερώνουν τον προσφέροντα. 4. Η σχετική αρμόδια αρχή κοινοποιεί στην Επιτροπή, με φαξ, τις παραδεκτές προσφορές που υποβλήθηκαν εντός δύο ωρών από τη λήξη της προθεσμίας υποβολής που καθορίζεται στο άρθρο 2 παράγραφοι 1 και 2. Η κοινοποίηση δεν περιλαμβάνει τα στοιχεία που αναφέρονται στο άρθρο 3 παράγραφος 4 στοιχείο α) σημείο i). 5. Η μορφή και το περιεχόμενο των κοινοποιήσεων καθορίζονται βάσει υποδειγμάτων που παρέχει η Επιτροπή στα κράτη μέλη. Εάν δεν έχουν υποβληθεί προσφορές, η αρμόδια αρχή ενημερώνει σχετικά την Επιτροπή με φαξ εντός της ιδίας προθεσμίας. Άρθρο 6 Με βάση την υφιστάμενη κατάσταση και τις προβλεπόμενες εξελίξεις στην ενωσιακή και στην παγκόσμια αγορά ζάχαρης, η Επιτροπή, για κάθε επιμέρους διαγωνισμό και για κάθε οκταψήφιο κωδικό ΣΟ, είτε καθορίζει ελάχιστο δασμό είτε αποφασίζει να μην καθορίσει ελάχιστο δασμό, θεσπίζοντας εκτελεστικό κανονισμό σύμφωνα με τη διαδικασία που αναφέρεται στο άρθρο 195 παράγραφος 2 του κανονισμού (ΕΚ) αριθ. 1234/2007. Με τον εν λόγω εκτελεστικό κανονισμό, η Επιτροπή καθορίζει επίσης, εφόσον είναι αναγκαίο, συντελεστή κατανομής για τις προσφορές που έχουν υποβληθεί στο επίπεδο του ελάχιστου δασμού. Στην περίπτωση αυτή, η εγγύηση που αναφέρεται στο άρθρο 4 αποδεσμεύεται κατ’ αναλογία των ποσοτήτων που κατανέμονται. Άρθρο 7 1. Εάν δεν έχει καθοριστεί ελάχιστος δασμός, απορρίπτονται όλες οι προσφορές. 2. Η σχετική αρμόδια αρχή κοινοποιεί στους αιτούντες, εντός τριών εργάσιμων ημερών από την ημερομηνία δημοσίευσης του εκτελεστικού κανονισμού που αναφέρεται στο άρθρο 6, τα αποτελέσματα της συμμετοχής τους στον επιμέρους διαγωνισμό. Άρθρο 8 1. Το αργότερο έως την τελευταία εργάσιμη ημέρα της εβδομάδας που έπεται της εβδομάδας κατά την οποία δημοσιεύτηκε ο εκτελεστικός κανονισμός που αναφέρεται στο άρθρο 6, η αρμόδια αρχή εκδίδει πιστοποιητικό εισαγωγής σε κάθε προσφέροντα του οποίου η προσφορά αναφέρει δασμό για τον οκταψήφιο κωδικό ΣΟ ίσο ή μεγαλύτερο από τον ελάχιστο δασμό που καθορίζει η Επιτροπή για τον εν λόγω οκταψήφιο κωδικό ΣΟ. Οι κατακυρωθείσες ποσότητες λαμβάνουν υπόψη τον συντελεστή κατανομής που έχει καθορίσει η Επιτροπή σύμφωνα με το άρθρο 6. Οι αρμόδιες αρχές των κρατών μελών δεν εκδίδουν πιστοποιητικά για προσφορές οι οποίες δεν έχουν κοινοποιηθεί, όπως προβλέπεται στο άρθρο 5 παράγραφος 4. 2. Τα πιστοποιητικά εισαγωγής περιλαμβάνουν τις ακόλουθες ενδείξεις: α) στο τετραγωνίδιο 16, τον οκταψήφιο κωδικό ΣΟ της ζάχαρης· β) στα τετραγωνίδια 17 και 18, την κατακυρωθείσα ποσότητα ζάχαρης· γ) στο τετραγωνίδιο 20, τουλάχιστον μία από τις ενδείξεις που απαριθμούνται στο παράρτημα μέρος Α· δ) στο τετραγωνίδιο 24, τον εφαρμοστέο δασμό με τουλάχιστον μία από τις ενδείξεις που απαριθμούνται στο παράρτημα μέρος Β. 3. Κατά παρέκκλιση του άρθρου 8 παράγραφος 1 του κανονισμού (ΕΚ) αριθ. 376/2008, τα δικαιώματα που απορρέουν από τα πιστοποιητικά εισαγωγής δεν μεταβιβάζονται. 4. Εφαρμόζεται το άρθρο 153 παράγραφος 3 πρώτο εδάφιο πρώτη πρόταση και δεύτερο εδάφιο του κανονισμού (ΕΚ) αριθ. 1234/2007. Άρθρο 9 Τα πιστοποιητικά εισαγωγής που εκδίδονται στο πλαίσιο επιμέρους διαγωνισμού ισχύουν από την ημερομηνία έκδοσής τους μέχρι το τέλος του τρίτου μήνα που έπεται εκείνου κατά τον οποίο δημοσιεύτηκε ο εκτελεστικός κανονισμός σχετικά με την προκήρυξη του επιμέρους διαγωνισμού που αναφέρονται στο άρθρο 6. Άρθρο 10 Το αργότερο έως την τελευταία εργάσιμη ημέρα της δεύτερης εβδομάδας που έπεται της εβδομάδας κατά την οποία δημοσιεύτηκε ο εκτελεστικός κανονισμός που αναφέρεται στο άρθρο 6, οι αρμόδιες αρχές κοινοποιούν στην Επιτροπή τις ποσότητες για τις οποίες έχουν εκδοθεί πιστοποιητικά εισαγωγής σύμφωνα με τον παρόντα κανονισμό. Οι κοινοποιήσεις διαβιβάζονται ηλεκτρονικά σύμφωνα με τα υποδείγματα και τις μεθόδους που παρέχει η Επιτροπή στα κράτη μέλη. Άρθρο 11 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Λήγει στις 30 Σεπτεμβρίου 2012. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 30 Νοεμβρίου 2011.

Εμπορικές πράξεις

Εμπορική νομοθεσία

ΤΕΛΩΝΕΙΑΚΗ ΝΟΜΟΘΕΣΙΑ


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1242/2011 ΤΗΣ ΕΠΙΤΡΟΠΉΣ της 30ής Νοεμβρίου 2011 σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1, Εκτιμώντας τα ακόλουθα: Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την 1η Δεκεμβρίου 2011. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 30 Νοεμβρίου 2011.

Εμπορικές πράξεις

Εμπορική νομοθεσία

Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΕΚΤΕΛΕΣΤΙΚΉ ΑΠΌΦΑΣΗ ΤΟΥ ΣΥΜΒΟΥΛΊΟΥ της 30ής Νοεμβρίου 2011 για την τροποποίηση της εκτελεστικής απόφασης 2011/77/EE σχετικά με την παροχή ενωσιακής χρηματοδοτικής συνδρομής στην Ιρλανδία (2011/827/ΕΕ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΕ) αριθ. 407/2010 του Συμβουλίου, της 11ης Μαΐου 2010, για τη θέσπιση ευρωπαϊκού μηχανισμού χρηματοοικονομικής σταθεροποίησης (1), και ιδίως το άρθρο 3 παράγραφος 2, Έχοντας υπόψη την πρόταση της Ευρωπαϊκής Επιτροπής, Εκτιμώντας τα ακόλουθα: (1) Κατόπιν αιτήσεως της Ιρλανδίας, το Συμβούλιο χορήγησε χρηματοδοτική συνδρομή στην Ιρλανδία (εκτελεστική απόφαση 2011/77/ΕΕ (2)) για τη στήριξη ενός προγράμματος σημαντικών οικονομικών και δημοσιονομικών μεταρρυθμίσεων, με στόχο την αποκατάσταση της εμπιστοσύνης, την επιστροφή της οικονομίας σε βιώσιμους ρυθμούς ανάπτυξης και τη διαφύλαξη της χρηματοπιστωτικής σταθερότητας στην Ιρλανδία, στη ζώνη του ευρώ και στην Ένωση. (2) Σύμφωνα με το άρθρο 3 παράγραφος 9 της εκτελεστικής απόφασης 2011/77/ΕΕ, η Επιτροπή, από κοινού με το ΔΝΤ και σε συνεργασία με την Ευρωπαϊκή Κεντρική Τράπεζα (ΕΚΤ), διενήργησε την τέταρτη επισκόπηση της προόδου των ιρλανδικών αρχών όσον αφορά την εφαρμογή των συμφωνηθέντων μέτρων καθώς και την αποτελεσματικότητα και τον κοινωνικοοικονομικό αντίκτυπο των μέτρων. (3) Η εναπομένουσα κεφαλαιακή ανάγκη της Τράπεζας της Ιρλανδίας (Bank of Ireland) έχει μειωθεί από 500 σε 350 εκατ. ευρώ λόγω των περαιτέρω πράξεων διαχείρισης του παθητικού και κερδών από το κλείσιμο συμβάσεων αντιστάθμισης κινδύνου που ήταν συνδεδεμένες με τίτλους χρέους μειωμένης εξασφάλισης. (4) Οι ιρλανδικές αρχές έχουν ζητήσει τη μετάθεση μέχρι το τέλος του δευτέρου τριμήνου του 2012 της προθεσμίας κατάρτισης του νομοσχεδίου για την ενίσχυση του κανονιστικού πλαισίου που διέπει τον τομέα των πιστωτικών συνεταιρισμών (credit unions) για να γίνει διεξοδική διαβούλευση των ενδιαφερόμενων μερών. Εν τω μεταξύ, οι αρχές θα αντιμετωπίσουν τις αδυναμίες των credit unions που παρουσιάζουν τα περισσότερα προβλήματα, ενώ παράλληλα θα προστατεύουν τις καταθέσεις, ώστε να διασφαλίζεται η χρηματοπιστωτική σταθερότητα. (5) Οι ιρλανδικές αρχές έχουν ζητήσει τη μετάθεση μέχρι το τέλος του πρώτου τριμήνου του 2012 της προθεσμίας κατάρτισης του νομοσχεδίου περί δημοσιονομικής ευθύνης, με το οποίο θα υλοποιηθούν οι πρόσφατες βελτιώσεις του συμφώνου Σταθερότητας και Ανάπτυξης, πράγμα που θα δώσει τη δυνατότητα να διεξαχθεί διεξοδική συζήτηση με τους ενδιαφερόμενους φορείς. (6) Κατόπιν αυτών των εξελίξεων θα πρέπει να τροποποιηθεί αναλόγως η εκτελεστική απόφαση 2011/77/ΕΕ, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το άρθρο 3 της εκτελεστικής απόφασης 2011/77/ΕΕ του Συμβουλίου τροποποιείται ως εξής: 1) Στην παράγραφο 7, το στοιχείο ζ) αντικαθίσταται από το ακόλουθο κείμενο: «ζ) ανακεφαλαιοποίηση των εγχώριων τραπεζών μέχρι το τέλος Ιουλίου του 2011 (υποκείμενη σε κατάλληλη προσαρμογή σε σχέση με τις αναμενόμενες πωλήσεις περιουσιακών στοιχείων και τις πράξεις διαχείρισης παθητικού στην περίπτωση της Irish Life & Permanent και της Bank of Ireland) ευθυγραμμιζόμενη με τα πορίσματα, για το 2011, της ανασκόπησης της προληπτικής εκτίμησης της κεφαλαιακής επάρκειας (PLAR) και της ανασκόπησης της προληπτικής εκτίμησης της ρευστότητας (PCAR), όπως αυτά ανακοινώθηκαν από την Κεντρική Τράπεζα της Ιρλανδίας στις 31 Μαρτίου 2011. Για να καταστεί δυνατή η περαιτέρω κατανομή των βαρών, το τελικό βήμα του 0,35 δισεκατομμυρίου ευρώ της ανακεφαλαιοποίησης της Τράπεζας της Ιρλανδίας θα έχει ολοκληρωθεί έως το τέλος του 2011 και οιαδήποτε περαιτέρω ανακεφαλαιοποίηση της Irish Life & Permanent θα έχει ολοκληρωθεί μετά την εκχώρηση του κλάδου ασφαλειών·». 2) Στην παράγραφο 7, τα στοιχεία ε) και ιστ) απαλείφονται. 3) Στην παράγραφο 8, προστίθενται τα ακόλουθα στοιχεία: «δ) υποβολή νομοθετικής πρότασης στο Oireachtas για τη στήριξη των πιστωτικών συνεταιρισμών (credit unions) με τη θέσπιση ενός ενισχυμένου ρυθμιστικού πλαισίου που θα συμπεριλαμβάνει αποτελεσματικότερη διακυβέρνηση και ρυθμιστικές απαιτήσεις· ε) θέσπιση μέτρων για την ενίσχυση μιας αξιόπιστης δημοσιονομικής στρατηγικής και την ενδυνάμωση του δημοσιονομικού πλαισίου. Η Ιρλανδία υιοθετεί και θέτει σε εφαρμογή τον δημοσιονομικό κανόνα βάσει του οποίου όλα τα επιπλέον μη προγραμματισμένα έσοδα της περιόδου 2011-2015 θα διατεθούν για τη μείωση του ελλείμματος και του χρέους. Η Ιρλανδία θεσπίζει νόμο περί δημοσιονομικής ευθύνης στον οποίο περιλαμβάνονται διατάξεις ενός μεσοπρόθεσμου δημοσιονομικού πλαισίου με δεσμευτικά πολυετή ανώτατα όρια για τις δαπάνες σε κάθε τομέα και δημοσιονομικοί κανόνες, και εξασφαλίζει την ανεξαρτησία του γνωμοδοτικού συμβουλίου για δημοσιονομικά θέματα (Fiscal Advisory Council). Προς τον σκοπό αυτό, λαμβάνονται υπόψη οι τυχόν επικαιροποιημένες μεταρρυθμίσεις όσον αφορά την οικονομική διακυβέρνηση σε επίπεδο Ένωσης και αξιοποιούνται οι ήδη υφιστάμενες μεταρρυθμίσεις.». Άρθρο 2 Η παρούσα απόφαση απευθύνεται στην Ιρλανδία. Άρθρο 3 Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Βρυξέλλες, 30 Νοεμβρίου 2011.

Χρηματοπιστωτικοί οργανισμοί

ΔΗΜΟΣΙΟΝΟΜΙΚΑ


ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ της 30ής Νοεμβρίου 2011 για την έγκριση ετήσιων και πολυετών προγραμμάτων για την εκρίζωση, τον έλεγχο και την επιτήρηση ορισμένων νοσημάτων των ζώων και ζωοανθρωπονόσων, τα οποία υπέβαλαν τα κράτη μέλη για το 2012 και τα επόμενα έτη, καθώς και της χρηματοδοτικής συνδρομής της Ένωσης στα προγράμματα αυτά [κοινοποιηθείσα υπό τον αριθμό Ε(2011) 8719] (2011/807/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη την απόφαση 2009/470/ΕΚ του Συμβουλίου, της 25ης Μαΐου 2009, σχετικά με ορισμένες δαπάνες στον κτηνιατρικό τομέα (1), και ιδίως το άρθρο 27 παράγραφος 5, Εκτιμώντας τα ακόλουθα: (1) Η απόφαση 2009/470/ΕΚ ορίζει τις διαδικασίες που διέπουν τη χρηματοδοτική συνδρομή της Ένωσης στα προγράμματα εκρίζωσης, ελέγχου και επιτήρησης των νοσημάτων των ζώων και των ζωοανθρωπονόσων. (2) Επιπροσθέτως, το άρθρο 27 παράγραφος 1 της απόφασης 2009/470/ΕΚ προβλέπει την καθιέρωση χρηματοδοτικού μέσου της Ένωσης για την επιστροφή των δαπανών που πραγματοποιούνται από τα κράτη μέλη για τη χρηματοδότηση των εθνικών προγραμμάτων εκρίζωσης, ελέγχου και επιτήρησης των νοσημάτων των ζώων και των ζωοανθρωπονόσων που απαριθμούνται στο παράρτημα 1 της εν λόγω απόφασης. (3) Η απόφαση 2008/341/ΕΚ της Επιτροπής, της 25ης Απριλίου 2008, σχετικά με τον καθορισμό κοινοτικών κριτηρίων για τα εθνικά προγράμματα εκρίζωσης, ελέγχου και επιτήρησης ορισμένων ζωικών ασθενειών και ζωονόσων (2), προβλέπει ότι τα προγράμματα που υποβάλλουν τα κράτη μέλη πρέπει, προκειμένου να εγκριθούν στο πλαίσιο των χρηματοδοτικών μέτρων της Ένωσης, να πληρούν τουλάχιστον τα κριτήρια που θεσπίζονται στο παράρτημα της εν λόγω απόφασης. (4) Ο κανονισμός (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (3) προβλέπει την εφαρμογή από τα κράτη μέλη ετήσιων προγραμμάτων για την επιτήρηση των μεταδοτικών σπογγωδών εγκεφαλοπαθειών (ΜΣΕ) στα βοοειδή και στα αιγοπρόβατα. (5) Η οδηγία 2005/94/ΕΚ του Συμβουλίου, της 20ής Δεκεμβρίου 2005, σχετικά με κοινοτικά μέτρα για την καταπολέμηση της γρίπης των πτηνών (4), προβλέπει επίσης την εκτέλεση από τα κράτη μέλη προγραμμάτων επιτήρησης των πουλερικών και των άγριων πτηνών προκειμένου να συμβάλλουν, μεταξύ άλλων, με βάση τακτικά επικαιροποιημένες εκτιμήσεις επικινδυνότητας, στη γνώση των απειλών που προέρχονται από τα άγρια πτηνά σε σχέση με οποιονδήποτε ιό της γρίπης των πτηνών. Τα εν λόγω ετήσια προγράμματα επιτήρησης και η χρηματοδότησή τους πρέπει επίσης να εγκριθούν. (6) Ορισμένα κράτη μέλη έχουν υποβάλει στην Επιτροπή ετήσια προγράμματα για την εκρίζωση, τον έλεγχο και την επιτήρηση των νοσημάτων των ζώων, προγράμματα ελέγχων που στοχεύουν στην πρόληψη των ζωοαθρωπονόσων καθώς και ετήσια προγράμματα επιτήρησης για την εκρίζωση και την επιτήρηση ορισμένων μεταδοτικών σπογγωδών εγκεφαλοπαθειών (ΜΣΕ) για τα οποία επιθυμούν να λάβουν χρηματοδοτική συνδρομή από την Ένωση. (7) Για τα έτη 2008, 2009, 2010 και 2011 ορισμένα πολυετή προγράμματα που υποβλήθηκαν από τα κράτη μέλη για την εκρίζωση, τον έλεγχο και την επιτήρηση των νοσημάτων των ζώων εγκρίθηκαν δυνάμει των αποφάσεων της Επιτροπής 2007/782/ΕΚ (5), 2008/897/ΕΚ (6), 2009/883/ΕΚ (7) και 2010/712/ΕΕ (8)· (8) Η ανάληψη των δαπανών για τα εν λόγω πολυετή προγράμματα εγκρίθηκε σύμφωνα με το άρθρο 76 παράγραφος 3 του κανονισμού (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (9)· Για τα προγράμματα αυτά η πρώτη δημοσιονομική δέσμευση έγινε μετά την έγκρισή τους. Κάθε επόμενη ετήσια ανάληψη δαπανών θα πρέπει να καθορίζεται από την Επιτροπή σύμφωνα με την εκτέλεση του προγράμματος για το προηγούμενο έτος, βάσει της απόφασης για τη χορήγηση συνδρομής που αναφέρεται στο άρθρο 27 παράγραφος 5 της απόφασης 2009/470/ΕΚ. (9) Ορισμένα κράτη μέλη που υλοποίησαν με επιτυχία επί πολλά έτη προγράμματα εκρίζωσης της λύσσας τα οποία συγχρηματοδοτήθηκαν έχουν κοινά χερσαία σύνορα με τρίτες χώρες στις οποίες έχει εκδηλωθεί η εν λόγω νόσος. Για την εκρίζωση της λύσσας, πρέπει να πραγματοποιηθούν ορισμένες ενέργειες εμβολιασμού στην επικράτεια των τρίτων χωρών οι οποίες συνορεύουν με την Ένωση. (10) Για να υποστηριχθεί η υλοποίηση των δραστηριοτήτων αντιλυσσικού εμβολιασμού που θα γίνουν στο έδαφος αυτών των τρίτων χωρών οι οποίες συνορεύουν με την Ένωση, θα πρέπει να πληρωθεί προκαταβολή έως 60 % του ανώτατου ποσού που ορίζεται για τις εν λόγω δραστηριότητες στο πλαίσιο των προγραμμάτων των κρατών μελών. (11) Η Επιτροπή αξιολόγησε τα ετήσια προγράμματα που υποβλήθηκαν από τα κράτη μέλη καθώς και το πέμπτο, τέταρτο, τρίτο και δεύτερο έτος αντίστοιχα των πολυετών προγραμμάτων που εγκρίθηκαν για το 2008, το 2009, το 2010 και το 2011, τόσο από κτηνιατρική όσο και από οικονομική άποψη. Τα προγράμματα αυτά είναι σύμφωνα με τη σχετική κτηνιατρική νομοθεσία της Ένωσης και ιδίως με τα κριτήρια που θεσπίζονται στην απόφαση 2008/341/ΕΚ. (12) Λαμβανομένης υπόψη, αφενός, της σημασίας των ετήσιων και πολυετών προγραμμάτων για την επίτευξη των στόχων της Ένωσης στον τομέα της υγείας των ζώων και της δημόσιας υγείας και, αφετέρου, της υποχρεωτικής εφαρμογής σε όλα τα κράτη μέλη των προγραμμάτων για τις ΜΣΕ και τη γρίπη των πτηνών, είναι σκόπιμο να καθοριστεί το κατάλληλο ποσοστό της χρηματοδοτικής συνδρομής της Ένωσης για την επιστροφή των δαπανών με τις οποίες επιβαρύνθηκαν τα οικεία κράτη μέλη για τα μέτρα που προβλέπονται στην παρούσα απόφαση, έως ένα μέγιστο ποσό για κάθε πρόγραμμα. (13) Σύμφωνα με το άρθρο 75 του δημοσιονομικού κανονισμού και το άρθρο 90 παράγραφος 1 των κανόνων εφαρμογής, της ανάληψης δαπάνης από τον προϋπολογισμό της Ένωσης προηγείται απόφαση χρηματοδότησης που καθορίζει τα ουσιώδη στοιχεία της ενέργειας που συνεπάγεται δαπάνη και εκδίδεται από το όργανο ή από τις αρχές τις οποίες έχει εξουσιοδοτήσει το όργανο. (14) Η επαλήθευση καθεμίας αιτιολόγησης των επιλέξιμων δαπανών δημιουργεί μεγάλες διοικητικές επιβαρύνσεις ενώ δεν αυξάνει σημαντικά ούτε την αποτελεσματική χρήση των πόρων της Ένωσης ούτε τη διαφάνεια. Κατά συνέπεια, είναι σκοπιμότερο να καθοριστεί η χρηματοδοτική συνεισφορά της Ένωσης, για κάθε πρόγραμμα, κατά περίπτωση, σε επίπεδο που να εξασφαλίζει ότι καλύπτονται επαρκώς οι δαπάνες που απορρέουν από την εφαρμογή του αντίστοιχου είδους μέτρου. Η συνδρομή της Ένωσης η οποία καλύπτει ιδίως καθορισμένες δραστηριότητες όπως δειγματοληψία, δοκιμή και εμβολιασμό, θα πρέπει να προσδιοριστεί αναλόγως ως κατ’ αποκοπή ποσό για την αντιστάθμιση όλων των δαπανών που πραγματοποιούνται κανονικά για τη διενέργεια της δραστηριότητας ή την παραγωγή του αποτελέσματος της αντίστοιχης δοκιμής. (15) Σύμφωνα με τον κανονισμό (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (10), τα προγράμματα εκρίζωσης και ελέγχου των νοσημάτων των ζώων χρηματοδοτούνται από το Ευρωπαϊκό Γεωργικό Ταμείο Εγγυήσεων. Για σκοπούς δημοσιονομικού ελέγχου, πρέπει να εφαρμόζονται τα άρθρα 9, 36 και 37 του εν λόγω κανονισμού. (16) Η χρηματοδοτική συνδρομή της Ένωσης πρέπει να χορηγείται υπό τον όρο ότι οι προβλεπόμενες ενέργειες πράγματι υλοποιούνται και ότι οι αρμόδιες αρχές παρέχουν όλες τις απαραίτητες πληροφορίες εντός των προθεσμιών που καθορίζονται στην παρούσα απόφαση. (17) Για λόγους διοικητικής αποτελεσματικότητας, όλες οι δαπάνες που υποβάλλονται για χρηματοδοτική συνδρομή από την Ένωση εκφράζονται σε ευρώ. Σύμφωνα με τον κανονισμό (ΕΚ) αριθ. 1290/2005, η ισοτιμία μετατροπής για τις δαπάνες σε άλλο νόμισμα εκτός του ευρώ θα πρέπει να είναι η τελευταία συναλλαγματική ισοτιμία της Ευρωπαϊκής Κεντρικής Τράπεζας πριν από την πρώτη ημέρα του μήνα κατά τον οποίο το ενδιαφερόμενο κράτος μέλος υποβάλλει τη σχετική αίτηση. (18) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: ΚΕΦΑΛΑΙΟ I ΕΤΗΣΙΑ ΠΡΟΓΡΑΜΜΑΤΑ Άρθρο 1 Βρουκέλλωση των βοοειδών 1. Τα προγράμματα για την εκρίζωση της βρουκέλλωσης των βοοειδών που έχουν υποβληθεί από την Ισπανία, την Ιταλία, την Πορτογαλία και το Ηνωμένο Βασίλειο εγκρίνονται για την περίοδο από την 1η Ιανουαρίου 2012 έως τις 31 Δεκεμβρίου 2012. 2. Η χρηματοδοτική συνδρομή της Ένωσης: α) συνίσταται από ένα κατ’ αποκοπή ποσό για την αντιστάθμιση όλων των δαπανών που πραγματοποιούνται για τη διενέργεια των ακόλουθων δραστηριοτήτων και/ή δοκιμών: i) 0,5 ευρώ ανά κατοικίδιο ζώο που περιλήφθηκε στο δείγμα, ii) 0,2 ευρώ ανά δοκιμή rose bengal, iii) 0,2 ευρώ ανά δοκιμή οροσυγκόλλησης, iv) 0,4 ευρώ ανά δοκιμή σύνδεσης του συμπληρώματος, v) 0,5 ευρώ ανά δοκιμή ELISA, vi) 10 ευρώ ανά βακτηριολογική δοκιμή, vii) 1 ευρώ ανά εμβολιαζόμενο κατοικίδιο ζώο· β) ανέρχεται στο 50 % των δαπανών που επιβαρύνουν κάθε κράτος μέλος που αναφέρεται στην παράγραφο 1 για το κόστος της αποζημίωσης των ιδιοκτητών για την αξία των ζώων τους τα οποία εσφάγησαν στο πλαίσιο των εν λόγω προγραμμάτων και δεν υπερβαίνει κατά μέσο όρο τα 375 ευρώ ανά ζώο που εσφάγη· γ) και δεν υπερβαίνει τα ακόλουθα ποσά: i) 4 800 000 ευρώ για την Ισπανία, ii) 2 300 000 ευρώ για την Ιταλία, iii) 1 550 000 ευρώ για την Πορτογαλία, iv) 2 000 000 ευρώ για το Ηνωμένο Βασίλειο. Άρθρο 2 Φυματίωση των βοοειδών 1. Τα προγράμματα για την εκρίζωση της φυματίωσης των βοοειδών που έχουν υποβληθεί από την Ιρλανδία, την Ισπανία, την Ιταλία, την Πορτογαλία και το Ηνωμένο Βασίλειο εγκρίνονται για την περίοδο από την 1η Ιανουαρίου 2012 έως τις 31 Δεκεμβρίου 2012. 2. Η χρηματοδοτική συνδρομή της Ένωσης: α) συνίσταται σε ένα κατ’ αποκοπή ποσό για την αντιστάθμιση όλων των δαπανών που πραγματοποιούνται για τη διενέργεια των ακόλουθων δραστηριοτήτων και/ή δοκιμών: i) 0,5 ευρώ ανά κατοικίδιο ζώο που περιλήφθηκε στο δείγμα, ii) 1,5 ευρώ ανά δοκιμή φυματινισμού, iii) 5 ευρώ ανά δοκιμή γ-ιντερφερόνης, iv) 10 ευρώ ανά βακτηριολογική δοκιμή· β) ανέρχεται στο 50 % των δαπανών που επιβαρύνουν κάθε κράτος μέλος που αναφέρεται στην παράγραφο 1 για το κόστος της αποζημίωσης των ιδιοκτητών για την αξία των ζώων τους τα οποία εσφάγησαν στο πλαίσιο των εν λόγω προγραμμάτων και δεν υπερβαίνει κατά μέσο όρο τα 375 ευρώ ανά ζώο που εσφάγη· γ) και δεν υπερβαίνει τα ακόλουθα ποσά: i) 14 000 000 ευρώ για την Ιρλανδία, ii) 12 700 000 ευρώ για την Ισπανία, iii) 5 000 000 ευρώ για την Ιταλία, iv) 2 650 000 ευρώ για την Πορτογαλία, v) 31 200 000 ευρώ για το Ηνωμένο Βασίλειο. Άρθρο 3 Βρουκέλλωση των αιγοπροβάτων 1. Τα προγράμματα για την εκρίζωση της βρουκέλλωσης των αιγοπροβάτων που έχουν υποβληθεί από την Ελλάδα, την Ιταλία, την Ισπανία, την Κύπρο και την Πορτογαλία εγκρίνονται για την περίοδο από την 1η Ιανουαρίου 2012 έως τις 31 Δεκεμβρίου 2012. 2. Η χρηματοδοτική συνδρομή της Ένωσης: α) συνίσταται από ένα κατ’ αποκοπή ποσό για την αντιστάθμιση όλων των δαπανών που πραγματοποιούνται για τη διενέργεια των ακόλουθων δραστηριοτήτων και/ή δοκιμών: i) 0,5 ευρώ ανά κατοικίδιο ζώο που περιλήφθηκε στο δείγμα, ii) 0,2 ευρώ ανά δοκιμή rose bengal, iii) 0,4 ευρώ ανά δοκιμή σύνδεσης του συμπληρώματος, iv) 10 ευρώ ανά βακτηριολογική δοκιμή, v) 1 ευρώ ανά εμβολιαζόμενο κατοικίδιο ζώο· β) ανέρχεται στο 50 % των δαπανών που επιβαρύνουν κάθε κράτος μέλος που αναφέρεται στην παράγραφο 1 για το κόστος της αποζημίωσης των ιδιοκτητών για την αξία των ζώων τους τα οποία εσφάγησαν στο πλαίσιο των εν λόγω προγραμμάτων και δεν υπερβαίνει κατά μέσο όρο τα 50 ευρώ ανά ζώο που εσφάγη· γ) και δεν υπερβαίνει τα ακόλουθα ποσά: i) 2 050 000 ευρώ για την Ελλάδα, ii) 8 700 000 ευρώ για την Ισπανία, iii) 3 700 000 ευρώ για την Ιταλία, iv) 190 000 ευρώ για την Κύπρο, v) 1 950 000 ευρώ για την Πορτογαλία. Άρθρο 4 Καταρροϊκός πυρετός του προβάτου σε περιοχές όπου ενδημεί η νόσος ή σε περιοχές υψηλού κινδύνου 1. Τα προγράμματα για την εκρίζωση και την επιτήρηση του καταρροϊκού πυρετού των προβάτων που έχουν υποβληθεί από το Βέλγιο, τη Βουλγαρία, την Τσεχική Δημοκρατία, τη Γερμανία, την Εσθονία, την Ιρλανδία, την Ελλάδα, την Ισπανία, τη Γαλλία, την Ιταλία, τη Λετονία, τη Λιθουανία, το Λουξεμβούργο, την Ουγγαρία, τη Μάλτα, τις Κάτω Χώρες, την Αυστρία, την Πολωνία, την Πορτογαλία, τη Ρουμανία, τη Σλοβενία, τη Σλοβακία, τη Φινλανδία και τη Σουηδία εγκρίνονται για την περίοδο από την 1η Ιανουαρίου 2012 έως τις 31 Δεκεμβρίου 2012. 2. Η χρηματοδοτική συνδρομή της Ένωσης: α) συνίσταται από ένα κατ’ αποκοπή ποσό για την αντιστάθμιση όλων των δαπανών που πραγματοποιούνται για τη διενέργεια των ακόλουθων δραστηριοτήτων και/ή δοκιμών: i) 0,5 ευρώ ανά κατοικίδιο ζώο που περιλήφθηκε στο δείγμα, ii) 1 ευρώ ανά εμβολιαζόμενο κατοικίδιο ζώο, iii) 2 ευρώ ανά δοκιμή ELISA, iv) 10 ευρώ ανά δοκιμή PCR, v) 10 ευρώ ανά ιολογική δοκιμή· β) ανέρχεται στο 50 % των δαπανών που πραγματοποίησε κάθε κράτος μέλος που αναφέρεται στην παράγραφο 1: i) για τις δαπάνες εργαστηριακών δοκιμών για εντομολογική επιτήρηση, ii) για την αγορά παγίδων και γ) δεν υπερβαίνει τα ακόλουθα ποσά: i) 360 000 ευρώ για το Βέλγιο, ii) 15 000 ευρώ για τη Βουλγαρία, iii) 40 000 ευρώ για την Τσεχική Δημοκρατία, iv) 80 000 ευρώ για τη Γερμανία, v) 10 000 ευρώ για την Εσθονία, vi) 40 000 ευρώ για την Ιρλανδία, vii) 100 000 ευρώ για την Ελλάδα, viii) 1 000 000 ευρώ για την Ισπανία, ix) 1 700 000 ευρώ για τη Γαλλία, x) 400 000 ευρώ για την Ιταλία, xi) 20 000 ευρώ για τη Λετονία, xii) 10 000 ευρώ για τη Λιθουανία, xiii) 10 000 ευρώ για το Λουξεμβούργο, xiv) 30 000 ευρώ για την Ουγγαρία, xv) 10 000 ευρώ για τη Μάλτα, xvi) 40 000 ευρώ για τις Κάτω Χώρες, xvii) 10 000 ευρώ για την Αυστρία, xviii) 50 000 ευρώ για την Πολωνία, xix) 2 350 000 ευρώ για την Πορτογαλία, xx) 100 000 ευρώ για τη Ρουμανία, xxi) 40 000 ευρώ για τη Σλοβενία, xxii) 50 000 ευρώ για τη Σλοβακία, xxiii) 10 000 ευρώ για τη Φινλανδία, xxiv) 10 000 ευρώ για τη Σουηδία. Άρθρο 5 Σαλμονέλωση (ζωονοσογόνος σαλμονέλα) σε σμήνη αναπαραγωγής, ωοπαραγωγής και κρεατοπαραγωγής του είδους Gallus gallus και σε σμήνη ινδορνίθων (Meleagris gallopavo) 1. Τα προγράμματα για την καταπολέμηση ορισμένων μορφών ζωονοσογόνου σαλμονέλας σε σμήνη αναπαραγωγής, ωοπαραγωγής και κρεατοπαραγωγής του είδους Gallus gallus, και σε σμήνη ινδορνίθων (Meleagris gallopavo) που έχουν υποβληθεί από το Βέλγιο, τη Βουλγαρία, την Τσεχική Δημοκρατία, τη Δανία, τη Γερμανία, την Εσθονία, την Ιρλανδία, την Ελλάδα, την Ισπανία, τη Γαλλία, την Ιταλία, την Κύπρο, τη Λετονία, το Λουξεμβούργο, την Ουγγαρία, τη Μάλτα, τις Κάτω Χώρες, την Αυστρία, την Πορτογαλία, τη Ρουμανία, τη Σλοβενία, τη Σλοβακία και το Ηνωμένο Βασίλειο εγκρίνονται για την περίοδο από την 1η Ιανουαρίου 2012 έως τις 31 Δεκεμβρίου 2012. 2. Τα προγράμματα για την καταπολέμηση ορισμένων μορφών ζωονοσογόνου σαλμονέλας σε σμήνη αναπαραγωγής, ωοπαραγωγής και κρεατοπαραγωγής του είδους Gallus gallus, και σε σμήνη ινδορνίθων (Meleagris gallopavo) που έχουν υποβληθεί από την Πολωνία εγκρίνονται για την περίοδο από την 1η Ιανουαρίου 2012 έως τις 31 Δεκεμβρίου 2012. 3. Η χρηματοδοτική συνδρομή της Ένωσης: α) περιλαμβάνει κατ’ αποκοπή ποσό ύψους 0,5 ευρώ ανά οικόσιτο ζώο που περιλήφθηκε στο δείγμα· β) ανέρχεται στο 50 % των δαπανών που πραγματοποίησε κάθε κράτος μέλος που αναφέρεται στις παραγράφους 1 και 2 όσον αφορά το κόστος: i) για τις βακτηριολογικές δοκιμές και δοκιμές για τον προσδιορισμό οροτύπου στο πλαίσιο επίσημης δειγματοληψίας, ii) για βακτηριολογικές δοκιμές προκειμένου να επαληθευτεί η αποτελεσματικότητα της απολύμανσης, iii) για τις δοκιμές ανίχνευσης αντιμικροβιακών ουσιών ή ανασταλτικών παραγόντων της ανάπτυξης των βακτηριδίων στους ιστούς των πτηνών από σμήνη που υποβλήθηκαν σε δοκιμή για σαλμονέλα, iv) για την αγορά εμβολίων, v) για την αποζημίωση των ιδιοκτητών για την αξία: - των πτηνών τους αναπαραγωγής και ωοπαραγωγής του είδους Gallus gallus που έχουν θανατωθεί, - των ινδορνίθων αναπαραγωγής του είδους Meleagris gallopavo που έχουν θανατωθεί, - για την καταστροφή των αβγών όπως ορίζεται στην παράγραφο 4· και γ) δεν υπερβαίνει τα ακόλουθα ποσά: i) 1 300 000 ευρώ για το Βέλγιο, ii) 60 000 ευρώ για τη Βουλγαρία, iii) 1 500 000 ευρώ για την Τσεχική Δημοκρατία, iv) 250 000 ευρώ για τη Δανία, v) 1 000 000 ευρώ για τη Γερμανία, vi) 30 000 ευρώ για την Εσθονία, vii) 300 000 ευρώ για την Ιρλανδία, viii) 1 000 000 ευρώ για την Ελλάδα, ix) 1 000 000 ευρώ για την Ισπανία, x) 1 300 000 ευρώ για τη Γαλλία, xi) 700 000 ευρώ για την Ιταλία, xii) 100 000 ευρώ για την Κύπρο, xiii) 130 000 ευρώ για τη Λετονία, xiv) 10 000 ευρώ για το Λουξεμβούργο, xv) 2 000 000 ευρώ για την Ουγγαρία, xvi) 150 000 ευρώ για τη Μάλτα, xvii) 3 000 000 ευρώ για τις Κάτω Χώρες, xviii) 800 000 ευρώ για την Αυστρία, xix) 500 000 ευρώ για την Πολωνία, xx) 200 000 ευρώ για την Πορτογαλία, xxi) 200 000 ευρώ για τη Ρουμανία, xxii) 70 000 ευρώ για τη Σλοβενία, xxiii) 600 000 ευρώ για τη Σλοβακία, xxiv) 75 000 ευρώ για το Ηνωμένο Βασίλειο. 4. Τα μέγιστα ποσά των δαπανών που επιστρέφονται στα κράτη μέλη για τα προγράμματα που αναφέρονται στις παραγράφους 1 και 2 δεν υπερβαίνουν κατά μέσο όρο τα ακόλουθα ποσά: α) για βακτηριολογική δοκιμή (καλλιέργεια/απομόνωση): 7 ευρώ ανά δοκιμή· β) για την αγορά εμβολίων: 0,05 ευρώ ανά δόση· γ) για τον προσδιορισμό του οροτύπου σχετικών απομονωθέντων στελεχών Salmonella spp.: 20 ευρώ ανά δοκιμή· δ) για βακτηριολογική δοκιμή προκειμένου να επαληθευτεί η αποτελεσματικότητα της απολύμανσης των θαλάμων πουλερικών μετά την εξολόθρευση του θετικού στη σαλμονέλα σμήνους: 5 ευρώ ανά δοκιμή· ε) για τη δοκιμή ανίχνευσης αντιμικροβιακών ουσιών ή ανασταλτικών παραγόντων της ανάπτυξης των βακτηριδίων στους ιστούς των πτηνών από σμήνη που υποβλήθηκαν σε δοκιμή για σαλμονέλα: 5 ευρώ ανά δοκιμή· στ) για την αποζημίωση των ιδιοκτητών για την αξία: i) πτηνού-γονέα αναπαραγωγής του είδους Gallus gallus που έχει θανατωθεί: 4 ευρώ ανά πτηνό, ii) πτηνού αναπαραγωγής του είδους Gallus gallus που έχει θανατωθεί: 2,20 ευρώ ανά πτηνό, iii) ινδόρνιθας-γονέα αναπαραγωγής του είδους Meleagris gallopavo που έχει θανατωθεί: 12 ευρώ ανά πτηνό, iv) αβγών επώασης γονέα αναπαραγωγής του είδους Gallus gallus: 0,20 ευρώ ανά κατεστραμμένο αβγό επώασης, v) επιτραπέζιων αβγών του είδους Gallus gallus: 0,04 ευρώ ανά κατεστραμμένο επιτραπέζιο αβγό, vi) αβγών επώασης γονέα αναπαραγωγής του είδους Meleagris gallopavo: 0,40 ευρώ ανά κατεστραμμένο αβγό επώασης. Άρθρο 6 Κλασική πανώλη των χοίρων και αφρικανική πανώλη των χοίρων 1. Τα προγράμματα για τον έλεγχο και την επιτήρηση: α) της κλασικής πανώλης των χοίρων που έχουν υποβληθεί από τη Βουλγαρία, τη Γερμανία, τη Γαλλία, το Λουξεμβούργο, την Ουγγαρία, τη Ρουμανία, τη Σλοβενία και τη Σλοβακία εγκρίνονται για την περίοδο από την 1η Ιανουαρίου 2012 έως την 31η Δεκεμβρίου 2012· β) της αφρικανικής πανώλης των χοίρων που έχουν υποβληθεί από την Ιταλία εγκρίνονται για την περίοδο από την 1η Ιανουαρίου 2012 έως την 31η Δεκεμβρίου 2012. 2. Η χρηματοδοτική συνδρομή της Ένωσης: α) συνίσταται από ένα κατ’ αποκοπή ποσό για την αντιστάθμιση όλων των δαπανών που πραγματοποιούνται για τη διενέργεια των ακόλουθων δραστηριοτήτων και/ή δοκιμών: i) 0,5 ευρώ ανά οικόσιτο χοίρο που περιλήφθηκε στο δείγμα, ii) 5 ευρώ ανά αγριόχοιρο που περιλήφθηκε στο δείγμα, iii) 1 ευρώ ανά δόλωμα/εμβόλιο, iv) 2 ευρώ ανά δοκιμή ELISA, v) 10 ευρώ ανά δοκιμή PCR, vi) 10 ευρώ ανά ιολογική δοκιμή· β) δεν υπερβαίνει τα ακόλουθα ποσά: i) 210 000 ευρώ για τη Βουλγαρία, ii) 1 300 000 ευρώ για τη Γερμανία, iii) 260 000 ευρώ για τη Γαλλία, iv) 100 000 ευρώ για την Ιταλία, v) 10 000 ευρώ για το Λουξεμβούργο, vi) 340 000 ευρώ για την Ουγγαρία, vii) 900 000 ευρώ για τη Ρουμανία, viii) 30 000 ευρώ για τη Σλοβενία, ix) 500 000 ευρώ για τη Σλοβακία. Άρθρο 7 Φυσαλλιδώδης νόσος των χοίρων 1. Το πρόγραμμα για την εκρίζωση της φυσαλιδώδους νόσου των χοίρων που έχει υποβληθεί από την Ιταλία εγκρίνεται για την περίοδο από την 1η Ιανουαρίου 2012 έως τις 31 Δεκεμβρίου 2012. 2. Η χρηματοδοτική συνδρομή της Ένωσης: α) συνίσταται από ένα κατ’ αποκοπή ποσό για την αντιστάθμιση όλων των δαπανών που πραγματοποιούνται για τη διενέργεια των ακόλουθων δραστηριοτήτων και/ή δοκιμών: i) 0,5 ευρώ ανά οικόσιτο χοίρο που περιλήφθηκε στο δείγμα, ii) 2 ευρώ ανά δοκιμή ELISA, iii) 4 ευρώ ανά δοκιμή οροεξουδετέρωσης, iv) 10 ευρώ ανά δοκιμή PCR, v) 10 ευρώ ανά ιολογική δοκιμή· β) δεν υπερβαίνει το ποσό των 900 000 ευρώ. Άρθρο 8 Γρίπη των πτηνών σε πουλερικά και άγρια πτηνά 1. Τα προγράμματα για επιθεωρήσεις της γρίπης των πτηνών σε πουλερικά και άγρια πτηνά που έχουν υποβληθεί από το Βέλγιο, τη Βουλγαρία, την Τσεχική Δημοκρατία, τη Δανία, τη Γερμανία, την Εσθονία, την Ιρλανδία, την Ελλάδα, την Ισπανία, τη Γαλλία, την Ιταλία, την Κύπρο, τη Λετονία, τη Λιθουανία, το Λουξεμβούργο, την Ουγγαρία, τη Μάλτα, τις Κάτω Χώρες, την Αυστρία, την Πολωνία, την Πορτογαλία, τη Ρουμανία, τη Σλοβενία, τη Σλοβακία, τη Φινλανδία, τη Σουηδία και το Ηνωμένο Βασίλειο εγκρίνονται για την περίοδο από την 1η Ιανουαρίου 2012 έως τις 31 Δεκεμβρίου 2012. 2. Η χρηματοδοτική συνδρομή της Ένωσης: α) συνίσταται από ένα κατ’ αποκοπή ποσό για την αντιστάθμιση όλων των δαπανών που πραγματοποιούνται για τη διενέργεια των ακόλουθων δραστηριοτήτων και/ή δοκιμών: i) 0,5 ευρώ ανά δείγμα από σμήνη πουλερικών, ii) 5 ευρώ ανά δείγμα άγριου πτηνού στο πλαίσιο της παθητικής επιτήρησης, iii) 1 ευρώ ανά δοκιμή ELISA, iv) 1 ευρώ ανά δοκιμασία ανοσοδιάχυσης σε αγάρ-γέλη· β) ανέρχεται στο 50 % των δαπανών που πραγματοποίησε κάθε κράτος μέλος για τη διενέργεια εργαστηριακών δοκιμών εκτός από εκείνες που προβλέπονται στο στοιχείο α)· και γ) δεν υπερβαίνει τα ακόλουθα ποσά: i) 40 000 ευρώ για το Βέλγιο, ii) 40 000 ευρώ για τη Βουλγαρία, iii) 30 000 ευρώ για την Τσεχική Δημοκρατία, iv) 40 000 ευρώ για τη Δανία, v) 80 000 ευρώ για τη Γερμανία, vi) 10 000 ευρώ για την Εσθονία, vii) 60 000 ευρώ για την Ιρλανδία, viii) 10 000 ευρώ για την Ελλάδα, ix) 90 000 ευρώ για την Ισπανία, x) 130 000 ευρώ για τη Γαλλία, xi) 800 000 ευρώ για την Ιταλία, xii) 10 000 ευρώ για την Κύπρο, xiii) 20 000 ευρώ για τη Λετονία, xiv) 10 000 ευρώ για τη Λιθουανία, xv) 10 000 ευρώ για το Λουξεμβούργο, xvi) 130 000 ευρώ για την Ουγγαρία, xvii) 10 000 ευρώ για τη Μάλτα, xviii) 190 000 ευρώ για τις Κάτω Χώρες, xix) 50 000 ευρώ για την Αυστρία, xx) 100 000 ευρώ για την Πολωνία, xxi) 20 000 ευρώ για την Πορτογαλία, xxii) 250 000 ευρώ για τη Ρουμανία, xxiii) 30 000 ευρώ για τη Σλοβενία, xxiv) 20 000 ευρώ για τη Σλοβακία, xxv) 10 000 ευρώ για τη Φινλανδία, xxvi) 40 000 ευρώ για τη Σουηδία, xxvii) 100 000 ευρώ για το Ηνωμένο Βασίλειο. 3. Τα μέγιστα ποσά των δαπανών που επιστρέφονται στα κράτη μέλη για τις δοκιμές που καλύπτονται από τα προγράμματα δεν υπερβαίνουν κατά μέσο όρο τα ακόλουθα ποσά: α) δοκιμή HI για H5/H7: 12 ευρώ ανά δοκιμή· β) δοκιμασία απομόνωσης ιού: 40 ευρώ ανά δοκιμή· γ) δοκιμή PCR: 20 ευρώ ανά δοκιμή. Άρθρο 9 Μεταδοτικές σπογγώδεις εγκεφαλοπάθειες (ΜΣΕ), σπογγώδης εγκεφαλοπάθεια των βοοειδών (ΣΕΒ) και τρομώδης νόσος των προβάτων 1. Τα προγράμματα για την επιτήρηση των μεταδοτικών σπογγωδών εγκεφαλοπαθειών (ΜΣΕ) και για την εκρίζωση της σπογγώδους εγκεφαλοπάθειας των βοοειδών (ΣΕΒ) και της τρομώδους νόσου των προβάτων που έχουν υποβληθεί από το Βέλγιο, τη Βουλγαρία, την Τσεχική Δημοκρατία, τη Δανία, τη Γερμανία, την Εσθονία, την Ιρλανδία, την Ελλάδα, την Ισπανία, τη Γαλλία, την Ιταλία, την Κύπρο, τη Λετονία, τη Λιθουανία, το Λουξεμβούργο, την Ουγγαρία, τη Μάλτα, τις Κάτω Χώρες, την Αυστρία, την Πολωνία, την Πορτογαλία, τη Ρουμανία, τη Σλοβενία, τη Σλοβακία, τη Φινλανδία, τη Σουηδία και το Ηνωμένο Βασίλειο εγκρίνονται για την περίοδο από την 1η Ιανουαρίου 2012 έως τις 31 Δεκεμβρίου 2012. 2. Η χρηματοδοτική συνδρομή της Ένωσης: α) συνίσταται από ένα κατ’ αποκοπή ποσό ύψους: i) 8,5 ευρώ ανά δοκιμή, για την αντιστάθμιση όλων των δαπανών που πραγματοποιούνται για τη διενέργεια ταχειών δοκιμών, ώστε να πληρούνται οι απαιτήσεις του άρθρου 12 παράγραφος 2 και του παραρτήματος III κεφάλαιο A μέρος I του κανονισμού (ΕΚ) αριθ. 999/2001 ή χρησιμοποιούνται ως δοκιμές επιβεβαίωσης σύμφωνα με το παράρτημα X κεφάλαιο Γ του ίδιου κανονισμού, ii) 15 ευρώ ανά δοκιμή, για την αντιστάθμιση όλων των δαπανών που πραγματοποιούνται για τη διενέργεια ταχειών δοκιμών, ώστε να πληρούνται οι απαιτήσεις του άρθρου 12 παράγραφος 2 και του παραρτήματος III κεφάλαιο A μέρος II σημεία 1 έως 5 και παράρτημα VII του κανονισμού (ΕΚ) αριθ. 999/2001, iii) 4 ευρώ ανά δοκιμή, για την αντιστάθμιση όλων των δαπανών που πραγματοποιούνται για τη διενέργεια δοκιμών προσδιορισμού γονοτύπου, iv) 120 ευρώ ανά δοκιμή, για την αντιστάθμιση όλων των δαπανών που πραγματοποιούνται για τη διενέργεια κύριων μοριακών δοκιμών διάκρισης όπως αναφέρεται στο παράρτημα X κεφάλαιο Γ σημείο 3.2 στοιχείο γ) i) του κανονισμού (ΕΚ) αριθ. 999/2001, και v) 25 ευρώ ανά δοκιμή, για την αντιστάθμιση όλων των δαπανών που πραγματοποιούνται για τη διενέργεια δοκιμών επιβεβαίωσης, εκτός των ταχειών δοκιμών, σύμφωνα με το παράρτημα X κεφάλαιο Γ του κανονισμού (ΕΚ) αριθ. 999/2001· β) ανέρχεται στο 50 % των δαπανών που επιβαρύνουν κάθε κράτος μέλος για την αποζημίωση των ιδιοκτητών για την αξία των ζώων τους που θανατώθηκαν και καταστράφηκαν στο πλαίσιο των προγραμμάτων των κρατών μελών για την εκρίζωση της ΣΕΒ και της τρομώδους νόσου των προβάτων· γ) δεν υπερβαίνει τα ακόλουθα ποσά: i) 1 220 000 ευρώ για το Βέλγιο, ii) 500 000 ευρώ για τη Βουλγαρία, iii) 590 000 ευρώ για την Τσεχική Δημοκρατία, iv) 730 000 ευρώ για τη Δανία, v) 7 690 000 ευρώ για τη Γερμανία, vi) 120 000 ευρώ για την Εσθονία, vii) 2 890 000 ευρώ για την Ιρλανδία, viii) 1 540 000 ευρώ για την Ελλάδα, ix) 4 320 000 ευρώ για την Ισπανία, x) 12 310 000 ευρώ για τη Γαλλία, xi) 4 160 000 ευρώ για την Ιταλία, xii) 1 910 000 ευρώ για την Κύπρο, xiii) 220 000 ευρώ για τη Λετονία, xiv) 420 000 ευρώ για τη Λιθουανία, xv) 80 000 ευρώ για το Λουξεμβούργο, xvi) 1 000 000 ευρώ για την Ουγγαρία, xvii) 20 000 ευρώ για τη Μάλτα, xviii) 2 080 000 ευρώ για τις Κάτω Χώρες, xix) 1 410 000 ευρώ για την Αυστρία, xx) 2 690 000 ευρώ για την Πολωνία, xxi) 970 000 ευρώ για την Πορτογαλία, xxii) 930 000 ευρώ για τη Ρουμανία, xxiii) 210 000 ευρώ για τη Σλοβενία, xxiv) 380 000 ευρώ για τη Σλοβακία, xxv) 350 000 ευρώ για τη Φινλανδία, xxvi) 500 000 ευρώ για τη Σουηδία, xxvii) 5 000 000 ευρώ για το Ηνωμένο Βασίλειο. 3. Τα μέγιστα ποσά των δαπανών που επιστρέφονται στα κράτη μέλη για τα προγράμματα που αναφέρονται στην παράγραφο 1 δεν υπερβαίνουν κατά μέσο όρο τα ακόλουθα ποσά: α) για βοοειδή που θανατώθηκαν και καταστράφηκαν: 500 ευρώ ανά ζώο· β) για αιγοπρόβατα που θανατώθηκαν και καταστράφηκαν: 70 ευρώ ανά ζώο. Άρθρο 10 Λύσσα 1. Τα προγράμματα για την εκρίζωση της λύσσας που έχουν υποβληθεί από τη Βουλγαρία, την Εσθονία, την Ουγγαρία, την Πολωνία, τη Ρουμανία και τη Σλοβακία εγκρίνονται για την περίοδο από την 1η Ιανουαρίου 2012 έως τις 31 Δεκεμβρίου 2012. 2. Η χρηματοδοτική συνδρομή της Ένωσης: α) περιλαμβάνει κατ’ αποκοπή ποσό ύψους 5 ευρώ ανά άγριο ζώο που περιλήφθηκε στο δείγμα· β) ανέρχεται στο 75 % των δαπανών που πραγματοποίησε κάθε κράτος μέλος που αναφέρεται στην παράγραφο 1: i) για τις εργαστηριακές δοκιμές για την ανίχνευση αντιγόνων ή αντισωμάτων κατά της λύσσας, ii) την απομόνωση και τον χαρακτηρισμό του ιού της λύσσας, iii) για την ανίχνευση βιοδεικτών και την τιτλοδότηση των δολωμάτων εμβολίου, iv) για την αγορά και τη διανομή εμβολίων που χορηγούνται από τη στοματική οδό και δολωμάτων, v) για την αγορά παρεντερικών εμβολίων και τη χορήγησή τους σε ζώα βοσκής· και γ) δεν υπερβαίνει τα ακόλουθα ποσά: i) 1 540 000 ευρώ για τη Βουλγαρία, ii) 620 000 ευρώ για την Εσθονία, iii) 1 160 000 ευρώ για την Ουγγαρία, iv) 9 270 000 ευρώ για την Πολωνία, v) 4 000 000 ευρώ για τη Ρουμανία, vi) 540 000 ευρώ για τη Σλοβακία. 3. Τα μέγιστα ποσά των δαπανών που επιστρέφονται στα κράτη μέλη για τα προγράμματα που αναφέρονται στην παράγραφο 1 δεν υπερβαίνουν κατά μέσο όρο τα ακόλουθα ποσά: α) για ορολογική δοκιμή: 12 ευρώ ανά δοκιμή· β) για δοκιμή ανίχνευσης τετρακυκλίνης σε οστά: 12 ευρώ ανά δοκιμή· γ) για δοκιμασία φθοριζόντων αντισωμάτων (FAT): 18 ευρώ ανά δοκιμή· δ) για την αγορά εμβολίων που χορηγούνται από τη στοματική οδό και δολωμάτων: 0,60 ευρώ ανά δόση· ε) για τη διανομή εμβολίων που χορηγούνται από τη στοματική οδό και δολωμάτων: 0,35 ευρώ ανά δόση· στ) για την αγορά παρεντερικών εμβολίων: 1 ευρώ ανά δόση· ζ) για τη χορήγηση αντιλυσσικών εμβολίων στα ζώα βοσκής: 1,50 ευρώ ανά εμβολιαζόμενο ζώο, ανεξάρτητα από τον αριθμό των δόσεων που χρησιμοποιούνται. 4. Κατά παρέκκλιση της παραγράφου 2 στοιχεία α) και β) και της παραγράφου 3, όσον αφορά το μέρος του προγράμματος της Πολωνίας που θα υλοποιηθεί εκτός της επικράτειας της χώρας, η χρηματοδοτική συνδρομή της Ένωσης: α) χορηγείται μόνο για τις δαπάνες της αγοράς και της διανομής εμβολίων που χορηγούνται από τη στοματική οδό και δολωμάτων· β) ανέρχεται σε ποσοστό 100 % και γ) δεν υπερβαίνει το ποσό των 1 260 000 ευρώ. 5. Για την αγορά και τη διανομή εμβολίων που χορηγούνται από τη στοματική οδό και δολωμάτων, το μέγιστο ποσό των δαπανών που επιστρέφονται για τις δαπάνες που αναφέρονται στην παράγραφο 4 δεν υπερβαίνει κατά μέσο όρο τα 0,95 ευρώ ανά δόση. ΚΕΦΑΛΑΙΟ II ΠΟΛΥΕΤΗ ΠΡΟΓΡΑΜΜΑΤΑ Άρθρο 11 Λύσσα 1. Το πολυετές πρόγραμμα για τη λύσσα που έχει υποβληθεί από τη Φινλανδία εγκρίνεται για την περίοδο από την 1η Ιανουαρίου 2012 έως τις 31 Δεκεμβρίου 2014. 2. Το δεύτερο έτος των πολυετών προγραμμάτων για την εκρίζωση της λύσσας που έχουν υποβληθεί από την Ιταλία και τη Λετονία εγκρίνεται για την περίοδο από την 1η Ιανουαρίου 2012 έως τις 31 Δεκεμβρίου 2012. 3. Το τρίτο έτος των πολυετών προγραμμάτων για την εκρίζωση της λύσσας που έχουν υποβληθεί από τη Λιθουανία και την Αυστρία εγκρίνεται για την περίοδο από την 1η Ιανουαρίου 2012 έως τις 31 Δεκεμβρίου 2012. 4. Το πέμπτο έτος του πολυετούς προγράμματος εκρίζωσης της λύσσας που έχει υποβληθεί από τη Σλοβενία εγκρίνεται για την περίοδο από την 1η Ιανουαρίου 2012 έως τις 31 Δεκεμβρίου 2012. 5. Η χρηματοδοτική συνδρομή της Ένωσης: α) περιλαμβάνει κατ’ αποκοπή ποσό ύψους 5 ευρώ ανά άγριο ζώο που περιλήφθηκε στο δείγμα· β) ανέρχεται στο 75 % των δαπανών που πραγματοποίησε κάθε κράτος μέλος που αναφέρεται στις παραγράφους 1 έως 4 όσον αφορά το κόστος: i) για τις εργαστηριακές δοκιμές για την ανίχνευση αντιγόνων ή αντισωμάτων κατά της λύσσας, ii) την απομόνωση και τον χαρακτηρισμό του ιού της λύσσας, iii) για την ανίχνευση βιοδεικτών και την τιτλοδότηση των δολωμάτων εμβολίου, iv) για την αγορά και τη διανομή εμβολίων που χορηγούνται από τη στοματική οδό και δολωμάτων, v) για την αγορά παρεντερικών εμβολίων και τη χορήγησή τους σε ζώα βοσκής, και γ) δεν υπερβαίνει τα ακόλουθα ποσά για το έτος 2012: i) 1 600 000 ευρώ για την Ιταλία, ii) 1 700 000 ευρώ για τη Λετονία, iii) 2 900 000 ευρώ για τη Λιθουανία, iv) 190 000 ευρώ για την Αυστρία, v) 810 000 ευρώ για τη Σλοβενία, vi) 360 000 ευρώ για τη Φινλανδία. 6. Τα μέγιστα ποσά των δαπανών που επιστρέφονται στα κράτη μέλη για τα προγράμματα που αναφέρονται στην παράγραφο 1 δεν υπερβαίνουν κατά μέσο όρο τα ακόλουθα ποσά: α) για ορολογική δοκιμή: 12 ευρώ ανά δοκιμή· β) για δοκιμή ανίχνευσης τετρακυκλίνης σε οστά: 12 ευρώ ανά δοκιμή· γ) για δοκιμασία φθοριζόντων αντισωμάτων (FAT): 18 ευρώ ανά δοκιμή· δ) για την αγορά εμβολίων που χορηγούνται από τη στοματική οδό και δολωμάτων: 0,60 ευρώ ανά δόση· ε) για τη διανομή εμβολίων που χορηγούνται από τη στοματική οδό και δολωμάτων: 0,35 ευρώ ανά δόση· στ) για την αγορά παρεντερικών εμβολίων: 1 ευρώ ανά δόση· ζ) για τη χορήγηση αντιλυσσικών εμβολίων στα ζώα βοσκής: 1,50 ευρώ ανά εμβολιαζόμενο ζώο, ανεξάρτητα από τον αριθμό των δόσεων που χρησιμοποιούνται. 7. Κατά παρέκκλιση της παραγράφου 5 στοιχεία α) και β) και της παραγράφου 6, όσον αφορά τα μέρη των πολυετών προγραμμάτων της Λετονίας, της Λιθουανίας και της Φινλανδίας, τα οποία θα υλοποιηθούν εκτός της επικράτειας των εν λόγω χωρών, η χρηματοδοτική συνδρομή της Ένωσης: α) χορηγείται μόνο για τις δαπάνες της αγοράς και της διανομής εμβολίων που χορηγούνται από τη στοματική οδό και δολωμάτων· β) ανέρχεται σε ποσοστό 100 % και γ) δεν υπερβαίνει για το έτος 2012: i) τα 520 000 ευρώ για τη Λετονία, ii) τα 1 260 000 ευρώ για τη Λιθουανία, iii) τα 80 000 ευρώ για τη Φινλανδία. 8. Τα μέγιστα ποσά των δαπανών που επιστρέφονται για τις δαπάνες που αναφέρονται στην παράγραφο 7 δεν υπερβαίνουν κατά μέσο όρο για την αγορά και τη διανομή εμβολίων που χορηγούνται από τη στοματική οδό και δολωμάτων τα 0,95 ευρώ ανά δόση. Άρθρο 12 Σαλμονέλωση (ζωονοσογόνος σαλμονέλα) σε σμήνη αναπαραγωγής και ωοπαραγωγής του είδους Gallus gallus 1. Τα πολυετή προγράμματα για τη σαλμονέλωση (ζωονοσογόνος σαλμονέλα) σε σμήνη αναπαραγωγής και ωοπαραγωγής του είδους Gallus gallus που έχουν υποβληθεί από την Πολωνία εγκρίνονται για την περίοδο από την 1η Ιανουαρίου 2012 έως τις 31 Δεκεμβρίου 2013. 2. Η χρηματοδοτική συνδρομή της Ένωσης: α) περιλαμβάνει κατ’ αποκοπή ποσό ύψους 0,5 ευρώ ανά οικόσιτο ζώο που περιλήφθηκε στο δείγμα· β) ανέρχεται στο 50 % των δαπανών που πραγματοποίησε η Πολωνία, οι οποίες αναφέρονται στην παράγραφο 1, για το κόστος των ίδιων μέτρων με εκείνα της παραγράφου 3 του άρθρου 5. Η μέγιστη χρηματοδοτική συνδρομή της Ένωσης για τα μέτρα που ορίζονται στο άρθρο 5 δεν υπερβαίνει τα 2 500 000 ευρώ για το 2012. 3. Τα μέγιστα ποσά των δαπανών που επιστρέφονται στην Πολωνία για τα προγράμματα που αναφέρονται στην παράγραφο 1 δεν υπερβαίνουν εκείνα που ορίζονται στην παράγραφο 4 του άρθρου 5. ΚΕΦΑΛΑΙΟ III Άρθρο 13 Επιλέξιμες δαπάνες 1. Με την επιφύλαξη των ανώτατων ορίων της χρηματοδοτικής συνδρομής της Ένωσης που προβλέπονται στα άρθρα 1 έως 12, οι επιλέξιμες δαπάνες που καλύπτουν τα μέτρα στα οποία αναφέρονται τα εν λόγω άρθρα περιορίζονται στις δαπάνες που ορίζονται στο παράρτημα. 2. Μόνο οι δαπάνες που πραγματοποιήθηκαν για την υλοποίηση των ετήσιων ή πολυετών προγραμμάτων που αναφέρονται στα άρθρα 1 έως 12 και καταβάλλονται πριν από την υποβολή της τελικής έκθεσης από τα κράτη μέλη είναι επιλέξιμες για συγχρηματοδότηση μέσω χρηματοδοτικής συνδρομής από την Ένωση. 3. Για να λάβουν ολόκληρο το κατ’ αποκοπή ποσό που καθορίζεται στα άρθρα 1 έως 12, τα κράτη μέλη επιβεβαιώνουν ότι πλήρωσαν όλες τις δαπάνες για την πραγματοποίηση της δραστηριότητας ή των δοκιμών και ότι καμία από αυτές τις δαπάνες δεν τις ανέλαβε τρίτο μέρος εκτός από αρμόδια αρχή. Αν ένα μέρος των δαπανών το ανέλαβε τρίτο μέρος, τα κράτη μέλη αναφέρουν το ποσοστό ή την αναλογία των συνολικών δαπανών που ανέλαβε το εν λόγω τρίτο μέρος. Το κατ’ αποκοπή ποσό που πληρώθηκε μειώνεται αναλόγως. 4. Κατά παρέκκλιση των διατάξεων της παραγράφου 2, για τις δαπάνες που αναφέρονται στο άρθρο 10 παράγραφος 4 και στο άρθρο 11 παράγραφος 7, η Επιτροπή, ύστερα από αίτηση του οικείου κράτους μέλους, καταβάλλει προκαταβολή έως 60 % του καθορισμένου μέγιστου ποσού εντός τριών μηνών από την παραλαβή της αίτησης. ΚΕΦΑΛΑΙΟ IV ΓΕΝΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ Άρθρο 14 1. Η αποζημίωση των ιδιοκτητών για την αξία των ζώων τους τα οποία θανατώθηκαν ή εσφάγησαν και των προϊόντων που καταστράφηκαν χορηγείται εντός προθεσμίας 90 ημερών από την ημερομηνία: α) της σφαγής ή της θανάτωσης του ζώου· β) την καταστροφής των προϊόντων ή γ) της προσκόμισης της συμπληρωμένης αίτησης από τον ιδιοκτήτη. 2. Το άρθρο 9 παράγραφοι 1, 2 και 3 του κανονισμού (ΕΚ) αριθ. 883/2006 της Επιτροπής (11) εφαρμόζεται στις πληρωμές αποζημίωσης που πραγματοποιούνται μετά τη λήξη της προθεσμίας των 90 ημερών η οποία αναφέρεται στο άρθρο 1. Άρθρο 15 1. Οι δαπάνες που υποβάλλονται από τα κράτη μέλη για χρηματοδοτική συνδρομή από την Ένωση εκφράζονται σε ευρώ και δεν περιλαμβάνουν φόρο προστιθέμενης αξίας και άλλους φόρους. 2. Σε περίπτωση που οι δαπάνες ενός κράτους μέλους είναι σε άλλο νόμισμα εκτός του ευρώ, το ενδιαφερόμενο κράτος μέλος τις μετατρέπει σε ευρώ βάσει της τελευταίας ισοτιμίας της Ευρωπαϊκής Κεντρικής Τράπεζας πριν από την πρώτη ημέρα του μήνα κατά τον οποίο το κράτος μέλος υποβάλλει τη σχετική αίτηση. Άρθρο 16 1. Η χρηματοδοτική συνδρομή της Ένωσης για τα ετήσια και τα πολυετή προγράμματα που αναφέρονται στα άρθρα 1 έως 12 («τα προγράμματα») χορηγείται υπό την προϋπόθεση ότι τα οικεία κράτη μέλη: α) εφαρμόζουν τα προγράμματα σύμφωνα με τις σχετικές διατάξεις του δικαίου της Ένωσης, συμπεριλαμβανομένων των κανόνων ανταγωνισμού και ανάθεσης των δημόσιων συμβάσεων· β) το αργότερο έως την 1η Ιανουαρίου 2012 θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για την εφαρμογή των προγραμμάτων· γ) διαβιβάζουν στην Επιτροπή, έως τις 31 Ιουλίου 2012 το αργότερο, τις ενδιάμεσες τεχνικές και οικονομικές εκθέσεις για τα προγράμματα που καλύπτουν την περίοδο από την 1η Ιανουαρίου 2012 έως τις 30 Ιουνίου 2012, σύμφωνα με το άρθρο 27 παράγραφος 7 στοιχείο α) της απόφασης 2009/470/ΕΚ· δ) μόνο για τα προγράμματα που αναφέρονται στο άρθρο 8, υποβάλλουν στην Επιτροπή, ανά εξάμηνο, μέσω του συστήματος σε απευθείας σύνδεση (on-line) της Επιτροπής, έκθεση σχετικά με τα θετικά και τα αρνητικά αποτελέσματα των ερευνών στο πλαίσιο της επιτήρησης των πουλερικών και των άγριων πτηνών, σύμφωνα με το άρθρο 4 της απόφασης 2010/367/ΕΕ της Επιτροπής (12)· ε) για τα προγράμματα σύμφωνα με το άρθρο 27 παράγραφος 7 στοιχείο β) της απόφασης 2009/470/ΕΚ, υποβάλλουν στην Επιτροπή, έως τις 30 Απριλίου 2013 το αργότερο, λεπτομερή ετήσια τεχνική έκθεση σχετικά με την τεχνική εκτέλεση του σχετικού προγράμματος η οποία συνοδεύεται από τεκμηριωμένα αποδεικτικά στοιχεία όσον αφορά τις δαπάνες του οικείου κράτους μέλους και τα αποτελέσματα που επιτεύχθηκαν κατά την περίοδο από την 1η Ιανουαρίου 2012 έως τις 31 Δεκεμβρίου 2012· στ) εφαρμόζουν αποτελεσματικά τα προγράμματα· ζ) δεν υποβάλλουν περαιτέρω αιτήσεις για συνδρομή από την Ένωση για τα μέτρα αυτά και δεν είχαν στο παρελθόν υποβάλει ανάλογες αιτήσεις. 2. Όταν ένα κράτος μέλος δεν συμμορφώνεται με την παράγραφο 1, η Επιτροπή μπορεί να μειώσει τη χρηματοδοτική συνδρομή της Ένωσης, λαμβάνοντας υπόψη τη φύση και τη σοβαρότητα της παράβασης αλλά και την οικονομική ζημία για την Ένωση. Άρθρο 17 Η παρούσα απόφαση αποτελεί απόφαση χρηματοδότησης κατά την έννοια του άρθρου 75 του δημοσιονομικού κανονισμού. Άρθρο 18 Η παρούσα απόφαση εφαρμόζεται από την 1η Ιανουαρίου 2012. Άρθρο 19 Η παρούσα απόφαση απευθύνεται στα κράτη μέλη. Βρυξέλλες, 30 Νοεμβρίου 2011.

Πολιτική για την υγεία


ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ της 30ής Νοεμβρίου 2011 για τον καθορισμό της χρηματοδοτικής συμμετοχής της Ένωσης στις δαπάνες στο πλαίσιο των σχεδίων επείγοντος εμβολιασμού κατά του καταρροϊκού πυρετού του προβάτου στην Αυστρία το 2007 και το 2008 [κοινοποιηθείσα υπό τον αριθμό Ε(2011) 8729] (Το κείμενο στη γερμανική γλώσσα είναι το μόνο αυθεντικό) (2011/803/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη την απόφαση 2009/470/ΕΚ του Συμβουλίου, της 25ης Μαΐου 2009, σχετικά με ορισμένες δαπάνες στον κτηνιατρικό τομέα (1), και ιδίως το άρθρο 3 παράγραφοι 3, 4 και το άρθρο 3 παράγραφος 6 δεύτερη περίπτωση, Εκτιμώντας τα ακόλουθα: (1) Σύμφωνα με το άρθρο 75 του δημοσιονομικού κανονισμού και το άρθρο 90 παράγραφος 1 των κανόνων εφαρμογής του, της ανάληψης δαπάνης από τον προϋπολογισμό της Ένωσης προηγείται απόφαση χρηματοδότησης που καθορίζει τα ουσιώδη στοιχεία της ενέργειας που συνεπάγεται δαπάνη και εκδίδεται από το όργανο ή από τις αρχές τις οποίες έχει εξουσιοδοτήσει το όργανο. (2) Η απόφαση 2009/470/ΕΚ ορίζει τις διαδικασίες που διέπουν τη χρηματοδοτική συμμετοχή της Ένωσης για τη λήψη συγκεκριμένων κτηνιατρικών μέτρων, συμπεριλαμβανομένων των έκτακτων μέτρων. Η Ένωση, προκειμένου να βοηθήσει στην εκρίζωση του καταρροϊκού πυρετού του προβάτου το ταχύτερο δυνατόν, θα συμβάλει στη χρηματοδότηση επιλέξιμων δαπανών που αναλαμβάνουν τα κράτη μέλη. Στο άρθρο 3 παράγραφος 6 δεύτερη περίπτωση της εν λόγω απόφασης ορίζονται κανόνες σχετικά με το ποσοστό της συμμετοχής που πρέπει να εφαρμόζεται στις δαπάνες που πραγματοποιούν τα κράτη μέλη. (3) Ο κανονισμός (ΕΚ) αριθ. 349/2005 της Επιτροπής (2) ορίζει τους κανόνες σχετικά με την κοινοτική χρηματοδότηση των επειγουσών παρεμβάσεων και της καταπολέμησης ορισμένων νόσων των ζώων που αναφέρονται στην απόφαση 90/424/ΕΟΚ του Συμβουλίου. Στο άρθρο 3 του κανονισμού ορίζονται οι κανόνες σχετικά με τις δαπάνες που είναι επιλέξιμες για χρηματοδοτική συνδρομή από την Ένωση. (4) Με την απόφαση 2008/655/ΕΚ της Επιτροπής (3), όπως τροποποιήθηκε με την απόφαση 2009/19/ΕΚ (4), χορηγήθηκε χρηματοδοτική συνδρομή της Ένωσης για τη λήψη έκτακτων μέτρων με σκοπό την καταπολέμηση του καταρροϊκού πυρετού του προβάτου στην Αυστρία τα έτη 2007 και 2008. (5) Στις 31 Μαρτίου 2009 η Αυστρία υπέβαλε επίσημη αίτηση επιστροφής, όπως ορίζεται στο άρθρο 7 παράγραφος 1 και 2 του κανονισμού (ΕΚ) αριθ. 349/2005. Οι παρατηρήσεις της Επιτροπής, η μέθοδος υπολογισμού των επιλέξιμων δαπανών καθώς και τα τελικά συμπεράσματα κοινοποιήθηκαν στην Αυστρία με επιστολή της 28ης Μαρτίου 2011. (6) Η καταβολή της χρηματοδοτικής συμμετοχής της Ένωσης πρέπει να εξαρτάται από την προϋπόθεση οι προγραμματισθείσες ενέργειες να έχουν πράγματι εκτελεστεί και οι αρχές να έχουν διαβιβάσει κάθε αναγκαία πληροφορία εντός των καθορισμένων προθεσμιών. (7) Οι αρχές της Αυστρίας εκπλήρωσαν τις τεχνικές και διοικητικές υποχρεώσεις τους, όπως προβλέπονται στο άρθρο 3 παράγραφος 4 της απόφασης 2009/470/ΕΚ και στο άρθρο 7 του κανονισμού (ΕΚ) αριθ. 349/2005. (8) Με βάση τα ανωτέρω θα πρέπει τώρα να καθοριστεί το συνολικό ποσό της χρηματοδοτικής συνδρομής της Ένωσης για τις επιλέξιμες δαπάνες που συνδέονται με την εκρίζωση του καταρροϊκού πυρετού του προβάτου στην Αυστρία το 2007 και το 2008 σύμφωνα με το άρθρο 3 παράγραφος 2 της απόφασης 2008/655/ΕΚ. (9) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η χρηματοδοτική συμμετοχή της Ένωσης για την κάλυψη των δαπανών που συνδέονται με την εκρίζωση του καταρροϊκού πυρετού του προβάτου στην Αυστρία το 2007 και το 2008 καθορίζεται σε 1 706 326,35 ευρώ. Η παρούσα απόφαση αποτελεί απόφαση χρηματοδότησης κατά την έννοια του άρθρου 75 του δημοσιονομικού κανονισμού. Άρθρο 2 Η παρούσα απόφαση απευθύνεται στη Δημοκρατία της Αυστρίας. Βρυξέλλες, 30 Νοεμβρίου 2011.

Πολιτική για την υγεία


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1237/2011 ΤΗΣ ΕΠΙΤΡΟΠΉΣ της 29ης Νοεμβρίου 2011 σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1, Εκτιμώντας τα ακόλουθα: Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει στις 30 Νοεμβρίου 2011. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 29 Νοεμβρίου 2011.

Εμπορικές πράξεις

Εμπορική νομοθεσία

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ της 28ης Νοεμβρίου 2011 με την οποία εξουσιοδοτείται η Ρουμανία να χρησιμοποιεί ορισμένες κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από τον ΦΠΑ [κοινοποιηθείσα υπό τον αριθμό Ε(2011) 8627] (Το κείμενο στη ρουμανική γλώσσα είναι το μόνο αυθεντικό) (2011/777/ΕΕ, Ευρατόμ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, Έχοντας υπόψη τον κανονισμό (ΕΟΚ, Ευρατόμ) αριθ. 1553/89 του Συμβουλίου, της 29ης Μαΐου 1989, για το ομοιόμορφο οριστικό καθεστώς είσπραξης των ιδίων πόρων που προέρχονται από τον φόρο επί της προστιθεμένης αξίας (1), και ιδίως το άρθρο 13, Μετά από διαβούλευση με τη συμβουλευτική επιτροπή ιδίων πόρων, Εκτιμώντας τα ακόλουθα: (1) Σύμφωνα με το άρθρο 390β της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (2), όπως τροποποιήθηκε από την οδηγία 2009/162/ΕΕ του Συμβουλίου (3), η Ρουμανία μπορεί να συνεχίσει να απαλλάσσει τις διεθνείς μεταφορές επιβατών του παραρτήματος Χ μέρος Β σημείο 10 της εν λόγω οδηγίας. Οι πράξεις αυτές πρέπει να λαμβάνονται υπόψη για τον προσδιορισμό της βάσης των ιδίων πόρων ΦΠΑ. (2) Η Ρουμανία ζήτησε εξουσιοδότηση από την Επιτροπή προκειμένου να χρησιμοποιεί ορισμένες κατά προσέγγιση εκτιμήσεις κατά τον υπολογισμό της βάσης των ιδίων πόρων, δεδομένου ότι δεν μπορεί να υπολογίσει ακριβώς τη βάση των ιδίων πόρων που προέρχονται από τον ΦΠΑ για τις πράξεις που αναφέρονται στο σημείο 10 του μέρους B του Παραρτήματος X της οδηγίας 2006/112/ΕΚ. Ο υπολογισμός αυτός ενδέχεται να επισύρει αδικαιολόγητα διοικητικά βάρη σε σχέση με το αποτέλεσμα των πράξεων αυτών στο σύνολο της βάσης των πόρων ΦΠΑ της Ρουμανίας. Η Ρουμανία μπορεί να κάνει τον υπολογισμό χρησιμοποιώντας κατά προσέγγιση εκτιμήσεις για αυτή την κατηγορία πράξεων. Ως εκ τούτου, η Ρουμανία πρέπει να εξουσιοδοτηθεί να υπολογίζει τη βάση ΦΠΑ χρησιμοποιώντας κατά προσέγγιση εκτιμήσεις σύμφωνα με τη δεύτερη περίπτωση του άρθρου 6 παράγραφος 3 του κανονισμού (ΕΟΚ, Ευρατόμ) αριθ. 1553/89 του Συμβουλίου. (3) Για λόγους διαφάνειας και ασφάλειας δικαίου, η εφαρμογή αυτής της εξουσιοδότησης είναι σκόπιμο να περιοριστεί χρονικά, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Για τον υπολογισμό της βάσης των ιδίων πόρων που προέρχονται από τον ΦΠΑ από την 1η Ιανουαρίου 2011, η Ρουμανία εξουσιοδοτείται να χρησιμοποιεί κατά προσέγγιση εκτιμήσεις όσον αφορά την ακόλουθη κατηγορία πράξεων, όπως αναφέρονται στο παράρτημα X μέρος Β της οδηγίας 2006/112/ΕΚ: Μεταφορές επιβατών (σημείο 10). Άρθρο 2 Η παρούσα απόφαση εφαρμόζεται από την 1η Ιανουαρίου 2011 έως την 31η Δεκεμβρίου 2015. Άρθρο 3 Η παρούσα απόφαση απευθύνεται στη Ρουμανία. Βρυξέλλες, 28 Νοεμβρίου 2011.

ΔΗΜΟΣΙΑ ΔΙΟΙΚΗΣΗ

ΕΚΤΕΛΕΣΤΙΚΗ ΕΞΟΥΣΙΑ ΚΑΙ ΔΗΜΟΣΙΑ ΔΙΟΙΚΗΣΗ


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1226/2011 ΤΗΣ ΕΠΙΤΡΟΠΉΣ της 28ης Νοεμβρίου 2011 σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1, Εκτιμώντας τα ακόλουθα: Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει στις 29 Νοεμβρίου 2011. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 28 Νοεμβρίου 2011.

Εμπορικές πράξεις

Εμπορική νομοθεσία

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΑΠΌΦΑΣΗ 2011/764/ΚΕΠΠΑ ΤΟΥ ΣΥΜΒΟΥΛΊΟΥ της 28ης Νοεμβρίου 2011 για την κατάργηση της απόφασης 2011/210/ΚΕΠΠΑ σχετικά με στρατιωτική επιχείρηση της Ευρωπαϊκής Ένωσης για την υποστήριξη επιχειρήσεων ανθρωπιστικής βοήθειας προς ανταπόκριση στην κατάσταση κρίσης που επικρατεί στη Λιβύη («EUFOR Libya») ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 42 παράγραφος 4 και το άρθρο 43 παράγραφος 2 αυτής, Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας, Εκτιμώντας τα ακόλουθα: (1) Την 1η Απριλίου 2011 το Συμβούλιο εξέδωσε την απόφαση 2011/210/ΚΕΠΠΑ (1). (2) Με επιστολή του της 27ης Οκτωβρίου 2011, ο διοικητής επιχειρήσεων της ΕΕ γνωστοποίησε το κλείσιμο του επιχειρησιακού στρατηγείου στις 10 Νοεμβρίου 2011. Κατά συνέπεια, η απόφαση 2011/210/ΚΕΠΠΑ του Συμβουλίου θα πρέπει να καταργηθεί σύμφωνα με το άρθρο 13 παράγραφος 3 από τις 10 Νοεμβρίου 2011. (3) Η απόφαση 2008/975/ΚΕΠΠΑ του Συμβουλίου, της 18ης Δεκεμβρίου 2008, για τη δημιουργία μηχανισμού διαχείρισης της χρηματοδότησης των κοινών εξόδων των επιχειρήσεων της Ευρωπαϊκής Ένωσης που έχουν στρατιωτικές συνέπειες ή συνέπειες στον τομέα της άμυνας (Αθηνά) (2) προσδιορίζει τις διαδικασίες για τον λογιστικό έλεγχο και την απόδοση των λογαριασμών μιας επιχείρησης, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η απόφαση 2011/210/ΚΕΠΠΑ καταργείται από 10ης Νοεμβρίου 2011. Η κατάργηση αυτή δεν θίγει τις διαδικασίες που προσδιορίζονται στην απόφαση 2008/975/ΚΕΠΠΑ σχετικά με τον λογιστικό έλεγχο και την απόδοση των λογαριασμών της επιχείρησης. Άρθρο 2 Η παρούσα απόφαση αρχίζει να ισχύει από την ημερομηνία έκδοσής της. Βρυξέλλες, 28 Νοεμβρίου 2011.

Ανθρωπιστική βοήθεια

Πολιτική συνεργασίας

ΔΙΕΘΝΕΙΣ ΣΧΕΣΕΙΣ

Λογιστική διαχείριση

Δημόσιες επιχειρήσεις

ΔΗΜΟΣΙΟΝΟΜΙΚΑ